text:
Türkmen döwlet habarlar agentligi (TDH) / 23.06.2017 /
Şu gün hormatly Prezidentimiz Gurbanguly Berdimuhamedow Ministrler Kabinetiniň nobatdaky mejlisini geçirdi. Onda döwlet durmuşyna, Türkmenistanyň daşary we içeri syýasatyna degişli, milli we pudaklaýyn maksatnamalary ýerine ýetirmek, öňde boljak halkara hyzmatdaşlygynyň ösdürilmegine gönükdirilen iri çäreler bilen baglanyşykly meselelere garaldy. Milli Liderimiziň sebit we dünýä ähmiýetli oňyn başlangyçlaryny ilerletmek meselesi hem ara alnyp maslahatlaşyldy.
Mejlisiň başynda döwlet Baştutanymyz merdana halkymyzyň durmuşynda uly ähmiýeti bolan mukaddes Oraza baýramynyň ýetip gelýändigini belledi. Haýyr-sahawatyň, ýagşylygyň, agzybirligiň hem-de ynsanperwerligiň baýramy bolan Oraza baýramy adamzadyň beýik ruhy gymmatlyklaryny özünde jemleýär we halklary biri-birine ýakynlaşdyrýar. Bu baýramyň many-mazmunynda biziň beýik medeniýetimiz, gadymyýetden gelýän däp-dessurlarymyz, ynanç-adatlarymyz öz beýanyny tapýar. Şoňa görä-de, bu baýramy halkymyz giňden belläp geçýär diýip, milli Liderimiz belledi we hökümet agzalaryny, olaryň üsti bilen tutuş watandaşlarymyzy ajaýyp dabara bilen gutlady hem-de hemmelere berk jan saglyk, bagtyýarlyk we abadan durmuş arzuw etdi.
Goý, Oraza aýynda il-günümiziň agzybirligi, abadançylygy, Garaşsyz Watanymyzyň asudalygy hem-de gülläp ösmegi üçin edilen doga-dilegler, namaz-orazalar Beýik Biribaryň dergähinde kabul bolsun!
Oraza baýramy mynasybetli hormatly Prezidentimiz Gurbanguly Berdimuhamedow 26-njy iýuny iş güni däl diýip, yglan etmek baradaky Permana gol çekdi.
Hormatly Prezidentimiz mejlisiň gün tertibini yglan edip, ilki bilen Ministrler Kabinetiniň Başlygynyň orunbasary B.Hojamämmedowa söz berdi. Wise-premýer zähmet gatnaşyklary babatda kadalaşdyryş-hukuk namalaryny kämilleşdirmegiň çäklerinde ýerine ýetirilen işleriň netijeleri barada hasabat berdi. Häzirki döwürde bu ulgamda hereket edýän kanunçylyga laýyklykda, ýurdumyzyň Içeri işler ministrligi tarapyndan iş berijiler zähmet depderçeleri bilen ýeterlik derejede üpjün edilýär. Zähmet we ilaty durmuş taýdan goramak ministrligi hakyndaky Düzgünnamada kesgitlenen esasy ugurlara laýyklykda, edaralarda hem-de kärhanalarda işleýän raýatlar, guramaçylyk-hukuk we eýeçiliginiň görnüşine garamazdan, baglaşylan şertnama esasynda işleýän aýry-aýry adamlar baradaky esasy resminama degişli Zähmet kodeksine birnäçe üýtgetmeler we goşmaçalar girizmek teklip edilýär.
Hormatly Prezidentimiz Gurbanguly Berdimuhamedow hasabaty diňläp, zähmet ulgamyny kadalaşdyrmak hem-de Zähmet kodeksiniň işini kämilleşdirmek bilen baglanyşykly wezipeleriň möhümdigine ünsi çekdi. Milli Liderimiz öňe sürülýän başlangyçlaryň durmuş-ykdysady ösüşiň uzakmöhletleýin ugurlaryny nazara almak bilen, ilatyň iş bilen üpjünçiligine we döwlet goraglylygyna ýardam berjekdigini belläp, bu meseläni degişli pudak düzümleri hem-de Türkmenistanyň Mejlisi bilen bilelikde işläp taýýarlamagy tabşyrdy.
Soňra Ministrler Kabinetiniň Başlygynyň orunbasary M.Babaýew döwlet Baştutanymyzyň iri gaz we nebithimiýa pudaklaryny döretmek boýunça ýakyn on ýyla niýetlenen taslamalary işläp taýýarlamak barada beren tabşyryklaryny ýerine ýetirmek boýunça alnyp barylýan işler barada hasabat berdi. Bu resminama sebit we dünýä bazarlaryndaky ýagdaýlary hem-de gazhimiýa önümlerine islegleri seljermek arkaly işlenip taýýarlanyldy.
Hususan-da, Lebap welaýatynda ýerleşýän Bagaja gaz käninde tebigy gazy gaýtadan işleýän desganyň durkuny täzelemek hem-de onuň binýadynda ýylda 80 müň tonna butadiýen-sirol kauçugy we 45 müň tonna polistirol öndürjek gazhimiýa toplumyny gurmak meýilleşdirilýär.
Mary welaýatynyň Tagtabazar etrabynyň çäginde ýerleşýän Töreşyh käninde öndürilýän tebigy gazy gaýtadan işläp, kuwwaty ýylda 13 müň tonna suwuklandyrylan gazy öndürjek desgany gurmak göz öňünde tutulýar.
Daşoguz welaýatynda Ýylanly gaz gysyjy desgasynyň golaýynda ýerleşýän Merkezi Garagum gaz ýataklar toplumynda iri maýa goýum taslamasyny durmuşa geçirmek teklip edilýär. Onuň çäklerinde 2 milliard kub metr tebigy gazy gaýtadan işläp, ýylda 70 müň tonna suwuklandyrylan gaz öndürjek zawod gurlar. Bu zawodyň desgalarynyň ikinji tapgyry ýylda 200 müň tonna pes dykyzlykly polietilen öndürmäge niýetlenendir.
Balkan welaýatynyň Gyýanly şäherçesinde ýylda 1,5 milliard kub metr tebigy gazy we 117 müň tonna tehniki duzy gaýtadan işläp, ýylda 200 müň tonna pes dykyzlykly çyzykly polietilen, 390 müň tonna polipropilen, 100 müň tonna poliwinilhlorid, 10 müň tonna suwuk hlor, 82 müň tonna kaustik soda we 10 müň tonna duz kislotasyny öndürjek gazhimiýa toplumyny gurmak meýilleşdirilýär.
Mundan başga-da, ýylda 4 müň tonna etilen gazyny we 2 müň tonna metanol önümini gaýtadan işläp, ýurdumyza uly möçberlerde daşarky bazarlardan getirilýän metildietanolamin himiki serişdesini öndürjek desgany gurmak göz öňünde tutulýar.
“Türkmenhimiýa” döwlet konserni tarapyndan Mary welaýatynda karbamidi we metanoly gaýtadan işläp, ýylda 15 müň tonna karbamidli formaldegid konsentratyny öndürjek desgany gurmak teklip edilýär.
Bilermenleriň seljermelerine laýyklykda, 2030-njy ýyla çenli A-95 benzinine we dizel ýangyjyna bolan isleg, takmynan, iki esse artar. Şundan ugur alnyp, Türkmenbaşydaky nebiti gaýtadan işleýän zawodlar toplumynyň hem-de Seýdiniň nebiti gaýtadan işleýän zawodynyň kuwwatyny ýokarlandyrmak boýunça çäreleriň toplumy işlenip taýýarlanyldy.
Döwlet Baştutanymyzyň garamagyna başga-da birnäçe maýa goýum taslamalary hödürlenildi. Olary çykarylýan nebitiň we gazyň möçberlerini artdyrmagyň hasabyna, amala aşyrmak meýilleşdirilýär.
Wise-premýeriň hasabatynyň çäklerinde ýokarda agzalan gazhimiýa önümleriniň giňden ulanylýandygyny aýdyňlyk bilen görkezýän şekiller görkezildi. Bularyň ählisi halk hojalygynyň dürli pudaklarynda giňden ulanylýan önümlerdir.
Hormatly Prezidentimiz Gurbanguly Berdimuhamedow hasabaty diňläp, ýurdumyzyň baý tebigy serişdelerini netijeli ulanmagyň Türkmenistanyň ýakyn we uzak möhletli geljek üçin ykdysady strategiýasynyň möhüm ugry bolup durýandygyny belledi.
Döwlet Baştutanymyz ýurdumyzyň nebitgaz senagatyny ösdürmegiň 2030-njy ýyla çenli döwür üçin maksatnamasyny durmuşa geçirmäge, şol sanda nebithimiýa senagatynyň kärhanalaryny mundan beýläk-de döwrebaplaşdyrmaga, tebigy gazy gaýtadan işlemäge ýöriteleşdirilen täze döwrebap toplumlary gurmaga degişli wajyp wezipelere ünsi çekip, bu babatda wise-premýere anyk tabşyryklary berdi.
Şunuň bilen baglylykda, ýangyç-energetika toplumynyň ähli ulgamlaryna serişdeleri tygşytlaýan öňdebaryjy tehnologiýalary, innowasion ylmy-tehniki işläp taýýarlamalary giňden ornaşdyrmagyň, bu ulgamda dünýäniň esasy nebitgaz kompaniýalary bilen özara bähbitli hyzmatdaşlygy ýola goýmagyň wajypdygy bellenildi.
Milli Liderimiz gazhimiýa pudagyny ösdürmek boýunça taslamalaryň durmuşa geçirilmeginiň sebitleri toplumlaýyn senagatlaşdyrmak, milli ykdysadyýetimizi diwersifikasiýa ýoly bilen ösdürmek, daşary ýurtlardan getirilýän harytlaryň ornuny tutýan hem-de dünýä bazarlarynda uly isleg bildirilýän eksport önümleriniň öndürilişini artdyrmak boýunça wezipeleri çözmäge ýardam etmelidigini belledi.
Türkmenistanyň “mawy ýangyjyň” gorlary boýunça dünýäde öňdäki orunlaryň birini eýeleýändigini nazara almak bilen, ýurdumyzyň ýangyç-energetika toplumynyň bu ulgamyny ösdürmek örän wajypdyr. Bu babatda daşary ýurtly hyzmatdaşlar bilen netijeli gatnaşyklar üçin giň mümkinçilikler açylýar. Şunuň bilen baglylykda, hormatly Prezidentimiz Gurbanguly Berdimuhamedow Türkmenistanyň we Ýaponiýanyň söwda-ykdysady we maýa goýum hyzmatdaşlygynyň netijeli häsiýete eýedigini nygtady. Döwlet Baştutanymyz bular barada aýtmak bilen, ýapon işewürleriniň gazy gaýtadan işleýän toplumlary, himiýa senagatynyň we elektroenergetikanyň desgalaryny gurmak boýunça taslamalara işjeň gatnaşýandygyny aýdyň mysal hökmünde görkezdi.
Ýaponiýa öňdebaryjy tehnologiýalary işläp taýýarlamak we ornaşdyrmak babatda dünýäde öňdäki orunlaryň birini eýeleýär, şoňa görä-de, Türkmenistanyň innowasiýa ulgamynda, şol sanda bar bolan ylalaşyklaryň we şertnamalaryň çäklerinde ýapon kompaniýalary bilen gatnaşyklary giňeltmäge gyzyklanmasy kanunalaýyk ýagdaýdyr diýip, milli Liderimiz aýtdy. Mundan başga-da, hormatly Prezidentimiz Günorta Koreýanyň dünýäde belli “Samsung” kompaniýasynyň hem ýurdumyzyň öňden gelýän hyzmatdaşydygyny belledi. Şeýle-de, döwlet Baştutanymyz bu wajyp taslamalaryň üstünlikli durmuşa geçirilmegine türkmen telekeçilerini hem giňden çekmegiň möhümdigine ünsi çekip, bu babatda wise-premýere anyk görkezmeleri berdi.
Soňra Ministrler Kabinetiniň Başlygynyň orunbasary E.Orazgeldiýew ýurdumyzda möwsümleýin oba hojalyk işleriniň barşy, şol sanda sebitlerde galla oragyny guramaçylykly geçirmek boýunça ýaýbaňlandyrylan işler barada hasabat berdi. Häzirki döwre çenli ýurdumyz boýunça 847 müň tonnadan gowrak galla hasyly ýygnalyp, kabul ediş bölümlerinden ammarlara we elewatorlara bökdençsiz ugradylýar. Galla oragy bilen bir hatarda, ýerlerde sürüm işleri we aralyk ekinleri ekmek güýçli depginde barýar. Şeýle hem gowaçalara ideg işleri, hatarara bejergi, ösüş suwuny tutmak hem-de mineral dökünler bilen iýmitlendirmek işleri dowam edýär.
Şeýle hem tabşyrylan bugdaý hasyly üçin gallaçy kärendeçiler bilen hasaplaşyklaryň geçirilýändigi, gök we bakja önümleriniň mukdaryny artdyrmak boýunça alnyp barylýan toplumlaýyn işler barada aýdyldy. Bellenilişi ýaly, soňky ýyllarda ýurdumyzda gök, bakja we miwe önümleriniň önümçilik möçberleri ýokarlandyrylýar, olaryň ösdürilip ýetişdirilýän çäkleri yzygiderli giňeldilýär. Şunlukda, ýurdumyzyň bazarlarynda ýokary hilli we ekologiýa taýdan arassa gök, bakja hem-de miwe önümleriniň bolçulygy döredilýär.
Hormatly Prezidentimiz galla oragynyň depginini güýçlendirmek we ähli düzümleriň işini üpjün etmek bilen baglanyşykly meseleleri yzygiderli gözegçilikde saklamygy tabşyryp, orak möwsüminiň bellenilen möhletde ýitgisiz tamamlanmagy üçin zerur çäreleri görmek barada wise-premýere anyk tabşyryklary berdi.
Milli Liderimiz ýurdumyzyň ekerançylyk meýdanlarynda dürli görnüşli gök, bakja we miwe önümleriniň mukdarlaryny artdyrmak boýunça alnyp barylýan işleriň netijeli häsiýete eýe bolmagy ugrunda ähli zerur tagallalaryň görülmelidigini tabşyrdy. Döwlet Baştutanymyz gowaçalara ideg etmek boýunça ähli agrotehniki çäreleriň degişli derejede ýerine ýetirilmeginiň möhümdigini belläp, bu babatda obasenagat toplumyna gözegçilik edýän wise-premýere birnäçe görkezmeleri berdi.
Soňra Ministrler Kabinetiniň Başlygynyň orunbasary M.Aýdogdyýew gözegçilik edýän düzümlerinde alnyp barylýan işleriň ýagdaýy, balyk hojalygy pudagyny ösdürmek boýunça görülýän giň möçberli çäreler barada hasabat berdi.
Ýurdumyzyň içerki bazarlarynda azyk bolçulygyny, şol sanda balyk önümleri bilen durnukly üpjün etmek hem-de balyk önümçiligini has-da ösdürmek maksady bilen, pudagyň maddy-enjamlaýyn binýadyny pugtalandyrmak, balyklayň dürli görnüşlerini emeli usulda köpeltmek boýunça yzygiderli çäreler durmuşa geçirilýär.
Şunda öndürijilikli tehnikalaryň herekete girizilmegi bilen suw howdanlarynda arassalaýyş we abatlaýyş işleri dowam edýär. “Ahalbalyk” döwlet kärhanasyna degişli Altyn asyr (610,9 gektar) we Ak bugdaý (737,4 gektar) etraplarynyň çäklerinde ýerleşýän suw howdanlarynda degişli işler alnyp barylýar. Häzirki döwürde iki howdan boýunça umumy meýdany 713 gektar ýerde degişli işler tamamlandy.
Balyklaryň ýokary hilli iýmit bilen üpjünçiligini gowulandyrmak üçin Altyn asyr etrabynyň çäginde 55 gektar ýerde degişli iýmlik ekinleri ösdürilip ýetişdirilýär.
Mundan başga-da, emeli suw howdanlaryny netijeli peýdalanmak, ösdürilip ýetişdirilýän balyklaryň mukdaryny, Türkmenistanyň içerki suw howdanlarynda balyk gorlaryny yzygiderli artdyrmak maksady bilen, balyklaryň dürli görnüşlerini inkibatorlarda köpeltmek boýunça senagat önümçiligi ýola goýuldy.
Döwlet Baştutanymyz Gurbanguly Berdimuhamedow hasabaty diňläp, ýurdumyzda gaýtadan işleýän pudagynyň, ýokary hilli azyk harytlarynyň önümçiliginiň ösdürilmegine, şol sanda balyk önümleriniň mukdarynyň artdyrylmagyna aýratyn ähmiýet berilýändigini belledi. Milli Liderimiz täze tehnologiýalaryň ornaşdyrylmagy, döwrebap balyk senagatyny döretmek maksady bilen, balyklary saklamaga niýetlenen häzirkizaman desgalarynyň gurulmagy netijesinde, bu pudagyň sazlaşykly ösüş ýoluna düşendigini aýtdy. Döwlet Baştutanymyz ýurdumyzyň esasy tebigy baýlyklarynyň biri bolan suw biologik serişdelerini netijeli we aýawly peýdalanmagyň möhümdigine ünsi çekip, bu babatda wise-premýere birnäçe anyk tabşyryklary berdi. Ilatyň dürli görnüşli we ýokary hilli diri balyk hem-de onuň gaýtadan işlenen önümleri bilen bökdençsiz üpjünçiliginiň wajypdygyny belläp, milli Liderimiz bu babatda degişli görkezmeleri berdi.
Ýurdumyzyň howdanlaryndaky awlanýan balyklary ylmy esasda ösdürmek boýunça zerur işleriň alnyp barylmalydygyna ünsi çekip, milli Liderimiz wise-premýere bu ulgamda ylmy barlaglary hem-de işläp taýýarlamalary alyp barýan alymlar we hünärmenler bilen ýygjam gatnaşyklary saklamagy tabşyrdy.
Ministrler Kabinetiniň Başlygynyň orunbasary D.Amangeldiýew gözegçilik edýän pudaklarynyň ulag düzümini, ýük daşamagyň we ýolagçy gatnatmagyň häzirki zaman ulgamlaryny ösdürmek, pudagyň maddy-enjamlaýyn binýadyny berkitmek, ulag we demir ýollary, köprüleri gurmak boýunça alyp baryýan işleri barada hasabat berdi.
Hususan-da, türkmen-eýran serhediniň çäginde “Sarahs-Sarahs” gözegçilik-geçiriş bölüminde Tejen derýasynyň üstünden geçýän täze köpriniň gurluşygy hakynda maglumat berildi. Köpriniň umumy uzynlygy 96 metre deňdir. Desganyň bir gije-gündiziň dowamyndaky geçirijilik ukyby 2 müň awtoulaga çenli bolar. Bu möhüm desgadaky gurluşyk işleri tamamlaýjy tapgyra gadam goýdy.
Şeýle hem umumy uzynlygy 105 kilometr bolan we täze köprä gelýän Tejen-Sarahs ulag ýoluny düýpli abatlamak işleri geçirildi. Onuň ulanmaga berilmegi goňşy döwletleriň arasynda söwda-haryt dolanyşygynyň möçberleriniň artmagyna, halkara yzygiderli gatnawlaryň ýokarlanmagyna ýardam eder.
Döwlet Baştutanymyz Gurbanguly Berdimuhamedow Eýran bilen söwda-ykdysady gatnaşyklarň ýokary derejä eýedigini belläp, iki ýurduň arasyndaky ulag gatnaşyklarynyň ýola goýulmagynyň dürli pudaklardaky netijeli gatnaşyklary işjeňleşdirmek üçin oňyn şertleri döredýändigini aýtdy. Türkmenistan bilen Eýranyň arasyndaky hoşniýetli goňşuçylyk gatnaşyklarynyň esasynda müňýyllyklara uzap gidýän taryhy umumylyklar bar diýip, milli Liderimiz belledi.
Häzirki döwürde Tejen-Sarahs-Maşat demir ýolunyň, Körpeje-Gurtguýy we Sarahs-Hangeran gaz geçirijisiniň, “Dostluk” suw howdanynyň, şeýle hem köpsanly senagat desgalaryň gurluşygy ýaly bilelikdäki iri taslamalar halklarymyzyň bähbidine we olaryň arasyndaky dostluk gatnaşyklarynyň berkidilmegine hyzmat edýär diýip, milli Liderimiz belledi.
Ulag-aragatnaşyk ulgamyndaky hyzmatdaşlyga ünsi çekip, döwlet Baştutanymyz ählumumy ulag syýasatynyň üstünlikli durmuşa geçirilmeginiň çäk taýdan amatly ýerleşen Türkmenistan bilen Eýran Yslam Respublikasynyň ulag mümkinçilikleriniň goşulyşmagyny üpjün etjekdigini aýtdy. “Demirgazyk-Günorta” ulag ugrunyň möhüm bölegi bolan Gazagystan-Türkmenistan-Eýran polat ýoly bu babatda möhüm ähmiýete öwrüldi.
Hormatly Prezidentimiz Gurbanguly Berdimuhamedow Türkmenistanyň sazlaşykly ösýän ykdysadyýetiniň ýurdumyzyň ulag ulgamynyň öňünde diňe bir düzümiň geçiriş ukybynyň ýokarlanmagyny, aragatnaşyk düzümleriniň kemala gelmegini şertlendirýän mümkinçilikleri döretmek däl, eýsem, dolandyryş ulgamyna täze tehnologiýalary ornaşdyrmak boýunça wajyp talaplary goýýandygyny belledi. Halkara gatnaşyklaryň okgunly ösýän döwründe ýurdumyzyň ulag-üstaşyr geçelgelerini uzakmöhletleýin esasda ösdürmek boýunça möhüm çözgütleriň ýerine ýetirilmegi talap edilýär diýip, döwlet Baştutanymyz belledi we bu babatda wise-premýere birnäçe anyk tabşyryklary berdi.
Ministrler Kabinetiniň Başlygynyň orunbasary O.Gurbannazarow 4–6-njy iýulda Aşgabat şäherinde Hytaý Halk Respublikasynda öndürilýän harytlaryň sergisini geçirmek boýunça alnyp barylýan işler barada hasabat berdi.
Söwda-senagat edarasynyň Sergi merkezinde geçiriljek sergä Hytaýyň elektrik enjamlaryny, gurluşyk materiallaryny, oba hojalyk we gurluşyk tehnikasyny, metal hem-de plastika önümlerini, dokma önümlerini we halylary hem-de azyk önümlerini öndürýän kompaniýalary, şeýle hem nebitgaz we himiýa senagatynda, ulag we logistika, aragatnaşyk, saglygy goraýyş we derman senagaty, söwda ulgamlarynda işleýän kompaniýalar gatnaşar.
Wise-premýer şeýle hem 10-12-nji iýulda GFR-iň Maýn boýundaky Frankfurt şäherinde “Türkmenistan –Germaniýa: geljekki hyzmatdaşlygyň mümkinçilikleri” atly çäräni geçirmek boýunça alnyp barylýan guramaçylyk işleri barada hasabat berdi. Bu çäräniň çäklerinde ikitaraplaýyn işewürler maslahaty hem-de Aziada-2017-ä bagyşlanan sergi geçiriler.
Türkmen-german işewürler maslahatyna GFR-iň döwlet edaralarynyň we guramalarynyň, şeýle hem kompýuter tehnologiýalary, nebitgaz we himiýa senagaty, energetika, gurluşyk we gurluşyk materiallarynyň önümçiligi, maşyngurluşyk, oba hojalyk we azyk senagaty, ulag we logistika, aragatnaşyk pudaklarynda, bank, ätiýaçlandyryş, saglygy goraýyş we bilim ulgamynda işleýän iri kompaniýalaryň wekilleri gatnaşar.
Hormatly Prezidentimiz Gurbanguly Berdimuhamedow hasabaty diňläp, Hytaýda öndürilýän harytlaryň sergisini ýokary guramaçylyk derejesinde geçirmek babatda wise-premýere anyk tabşyryklary berdi. Döwlet Baştutanymyz bu çäräniň Türkmenistan bilen HHR-iň arasyndaky netijeli hyzmatdaşlyk gatnaşyklaryny giňeltmekde, köp ugurlar boýunça söwda-ykdysady gatnaşyklaryň täze ýollaryny gözlemekde nobatdaky ädim bolmalydygyny belledi.
Milli Liderimiz şeýle hem ýurdumyzyň senagat kärhanalaryň işini täze derejä çykarmak maksady bilen, Germaniýanyň esasy önüm öndürijileri bilen hyzmatdaşlyk gatnaşyklaryny işjeňleşdirmegiň wajypdygyny belledi.
HHR-iň harytlarynyň Aşgabatdaky sergisi hem-de GFR-de geçiriljek işewürler maslahaty Türkmenistanyň Aziýanyň we Ýewropanyň ýurtlary bilen deňhukuklylyk ýörelgeleri esasynda guraýan özara bähbitli hyzmatdaşlygyny mundan beýläk-de ösdürmäge we däp bolan dostlukly gatnaşyklary pugtalandyrmaga saldamly goşant bolmalydyr. Döwlet Baştutanymyz halkara ähmiýetli şeýle çäreleriň yzygiderli geçirilmeginiň wajypdygyny aýdyp, olaryň ýurdumyzyň pudaklarynyň eýeleýän ornuny pugtalandyrmaga, türkmen ykdysadyýeti üçin ileri tutulýan ugurlarda olaryň eksport we innowasion kuwwatyny ýokarlandyrmaga ýardam etmelidigini belledi.
Şol bir wagtyň özünde halkara işewür gatnaşyklaryň ösdürilmegi halk hojalygynyň dürli pudaklaryna we durmuş ulgamyna daşary ýurt maýalaryny we öňdebaryjy tehnologiýalary çekmäge mümkinçilik berýär diýip, milli Liderimiz aýtdy we wise-premýere bu wezipeleri çözmekde ýurdumyzyň telekeçilik ulgamynyň uly kuwwatyndan netijeli peýdalanmak babatda anyk tabşyryklary berdi.
Ministrler Kabinetiniň Başlygynyň orunbasary S.Toýlyýew gözegçilik edýän pudaklarynda işleriň ýagdaýy hem-de döwlet Baştutanymyzyň tabşyrygyna laýyklykda, Bilim ministrligi tarapyndan 2017-nji ýylda Türkmenistanyň ýokary we orta hünär okuw mekdeplerinde halk hojalygynyň zerurlyk üçin täze hünärleri we ugurlary girizmek boýunça alnyp barylýan işler barada hasabat berdi.
Mundan başga-da, asylly däbe görä, umumybilim berýän orta mekdepleriň 1-nji synp okuwçylaryna döwlet Baştutanymyzyň adyndan sowgat hökmünde kompýuterleri satyn almak meseleleri boýunça hasabat berildi. Hormatly Prezidentimiziň tabşyrygyna laýyklykda, bu ugurda degişli işler alnyp barylýar. Umuman, kompýuterleriň 142 müň 819-sy satyn alnar.
Şunuň bilen baglylykda, milli Liderimize şu okuw ýylynda 1-nji synpa geljek okuwçylara niýetlenen kompýuterleriň nusgalary görkezildi.
Döwlet Baştutanymyz hasabaty diňläp, häzirki döwürde ýaş nesillere ýokary hilli bilim almak, halk hojalyk pudaklarynda işjeň ulanylýan döwrebap bilimleri özleşdirmek üçin ähli mümkinçilikleriň üpjün edilýändigini belledi. Häzir ýurdumyzda öňdebaryjy tehnologiýalaryň işjeň ornaşdyrylmagyna, Watanymyzyň durmuş-ykdysady taýdan okgunly ösüşiniň üpjün edilmegine gönükdirilen giň möçberli özgertmeler maksatnamalary durmuşa geçirilýär. Munuň özi ýokary hünärli, täzeçil pikirlenip bilýän, öňde goýulýan jogapkärli we möhüm meseleleri netijeli çözmäge ukyply işgärlere bolan gyzyklanmalaryň yzygiderli artmagyny şertlendirýär diýip, hormatly Prezidentimiz Gurbanguly Berdimuhamedow belledi.
Bilimiň jemgyýetimiziň we döwletimizň sazlaşykly ösüşiniň pugta binýadydygyny belläp, milli Liderimiz bu ulgamyň mundan beýläk-de ösüşi, ýurdumyzyň ýaşlarynyň ösen aň-düşünjeli bolmagy, ukyplaryny we zehinlerini durmuşa geçirip, saýlap alan hünärini netijeli özleşdirip bilmegi üçin zerur şertleriň döredilmegi bilen baglanyşykly meseleleriň hemişe üns merkezinde saklanmalydygyny tabşyrdy.
Döwlet Baştutanymyz görkezilen okuw kompýuterleriniň nusgalary bilen tanşyp we olary makullap, 1-nji synp okuwçylary üçin niýetlenen kompýuterleri satyn almak babatda wise-premýere birnäçe tabşyryklary berdi.
Soňra döwlet Baştutanymyz Ministrler Kabinetiniň Başlygynyň orunbasary S.Toýlyýewe we mejlise gatnaşyjylaryň ählisine ýüzlenip, baý taryhymyzda merdana halkymyzyň görnükli wekilleriniň atlarynyň saklanyp galandygyny, olaryň asylly işleri bilen adamzadyň hakydasynda özleri barada ýagşy ýatlamalary hemişelik goýandygyny belledi. Bu barada aýtmak bilen, hormatly Prezidentimiz Gurbanguly Berdimuhamedow geçmişde ýaşap geçen görnükli şahsyýetleriň atlaryny ýokary we orta hünär okuw mekdeplerine dakyp, ebedileşdirmegiň maksada laýyk boljakdygyny aýtdy. Şeýle edilse, şol mekdeplerde okaýan ýaşlar öz şöhratly ata-babalaryny tanarlar hem-de olara meňzemäge çalşarlar. Belki, häzirki ýaşlardan hem geljekde halkymyza şöhrat getirjek şolar ýaly görnükli adamlar ýetişerler diýip, milli Liderimiz belledi we bu babatda degişli teklipleri taýýarlamagy tabşyrdy.
Soňra Ministrler Kabinetiniň Başlygynyň orunbasary A.Garajaýew ýurdumyzda iýul aýynda baýramçylyklara hem-de şanly senelere gabatlanylyp geçiriljek hem-de täze durmuş-medeni maksatly binalaryň ulanylmaga berilmegi mynasybetli guraljak medeni çäreler barada hasabat berdi.
Iýul aýynda Galla baýramy, Saglygy goraýyş we derman senagaty işgärleriniň güni mynasybetli teatrlarda, muzeýlerde, çagalar dynç alyş merkezlerinde, saglygy goraýyş edaralarynda maslahatlar, aýdym-sazly dabaralar göz öňünde tutulýar.
Çäreleriň birnäçesi öňümizdäki sport forumyna – Aziada-2017-ä bagyşlanýar. Paýtagtymyzyň Abadan etrabynyň köpugurly sport toplumynda aýdym-sazly sport dabarasy, Aşgabatda hem-de welaýatlarda 29-njy iýulda V Aziýa oýunlarynyň başlanmagyna 50 gün galmagy mynasybetli köpçülikleýin welosipedli ýöriş geçiriler.
Hormatly Prezidentimiz Gurbanguly Berdimuhamedow hasabaty diňläp, öňümizdäki baýramçylyk çäreleriniň hem-de medeni-köpçülikleýin dabaralaryň ýokary guramaçylyk derejesinde geçirilmegini üpjün etmek babatda wise-premýere anyk tabşyryklary berdi. Döwlet Baştutanymyz bu çäreleriň ählisiniň türkmen halkynyň özboluşly däp-dessurlaryny Berkarar döwletimiziň bagtyýarlyk döwrüniň döredijilik ruhuny beýan etmelidigini, halkymyzyň ruhy mirasyny bütin dünýäde wagyz etmäge ýardam bermelidigini belledi.
Milli Liderimiz Türkmenistanyň daşary ýurtlar bilen gatnaşyklaryny täze many-mazmun bilen baýlaşdyrmaga ýardam etjek halkara medeni çäreleriň ählisiniň ýokary guramaçylyk derejesinde geçirilmegini üpjün etmek boýunça hem birnäçe görkezmeleri berdi.
Soňra milli Liderimiz wise-premýerler A.Garajaýewe we B.Annameredowa ýüzlenip, Ýapyk binalarda we söweş sungaty boýunça V Aziýa oýunlarynyň geçiriljek günlerinde Aşgabada geljek syýahatçylar üçin elýeterli töleglerden dikuçarda syýahatlary guramak meselesine ünsi çekdi. Hormatly Prezidentimiz syýahatçylara ýokardan paýtagtymyzy, Olimpiýa şäherjigini we olaryň daş-töweregini, hem-de beýleki täsin we gözel ýerleri görkezmegiň möhümdigini aýtdy.
Hormatly Prezidentimiz Gurbanguly Berdimuhamedow V Aziýa oýunlaryna syýahatçylary çekmek boýunça mahabatlandyryş çäreler barada aýdyp, wise-premýerler A.Garajaýewe, S.Toýlyýewe, R.Meredowa, B.Annameredowa häzirden başlap Türkmenistan, ahalteke bedewleri, ýurdumyzyň ajaýyp tebigaty, türkmen halylary, «Awaza» milli syýahatçylyk zolagy hem-de taryhy ýadygärliklerimiz barada söhbet açýan owadan kitapçalary taýýarlamagy tabşyrdy.
Ýurdumyzda täsin we gözel ýerler az däl. Şol ýerlere syýahat etmek isleýän adamlar üçin awiapetekleriň nyrhlaryna wagtlaýyn indirimleri hem girizip bolar diýip, milli Liderimiz aýtdy hem-de bu çäreleriň ýurdumyza syýahatçylary has köp çekmäge mümkinçilik berjekdigini belledi.
Ministrler Kabinetiniň Başlygynyň orunbasary B.Annameredow gözegçilik edýän ulag we aragatnaşyk ulgamlaryndaky işleriň ýagdaýy hem-de «Aý Nazar» öýjükli aragatnaşyk ulgamyny işe girizmek boýunça alnyp barylýan işler barada hasabat berdi.
Wise-premýer milli Liderimiziň ilatymyzy ýokary hilli aragatnaşyk hyzmatlary bilen üpjün etmek boýunça çäreleri durmuşa geçirmek babatda beren tabşyryklaryny ýerine ýetirmek maksady bilen, “Aşgabat şäher telefon ulgamy” ýapyk görnüşli paýdarlar jemgyýetiniň düzüminde “Aý Nazar” öýjükli aragatnaşyk ulgamynyň döredilýändigini habar berdi. Ol öz hyzmatlaryny “Altyn asyr” öýjükli aragatnaşyk ulgamynyň hereket edýän tehniki binýadynda amala aşyrar.
Häzirki wagtda hemme ýerde aragatnaşygyň şu görnüşiniň telefon nokatlaryny gurnamak boýunça degişli çäreleriň görülýändigi, hünärmenler üçin ýörite okuwlaryň geçirilýändigi habar berildi.
Hormatly Prezidentimiz Gurbanguly Berdimuhamedow hasabaty diňläp, pudaklaýyn düzümi toplumlaýyn döwrebaplaşdyrmagyň we diwersifikasiýa ýoly bilen ösdürmegiň, öňdebaryjy enjamlary we täzelikleri ulanmagyň netijesinde ýurdumyzda aragatnaşygyň köpşahaly ulgamynyň üstünlikli hereket edýändigini, maglumat serişdeleriniň terminalynyň işlenip taýýarlanylýandygyny aýtdy. Telefon beketleriniň ösen awtomatlaşdyrylan ulgamy ilatymyza ýokary hilli aragatnaşyk hyzmatlaryny hem-de Internet ulgamyna goşulmak üçin ýokary tizlikli ulgamlary üpjün edýär.
Döwlet Baştutanymyz häzirki wagtda aragatnaşyk tehnologiýalarynyň her bir raýat üçin elýeterli bolmagy babatda ähli şertleriň döredilýändigini belledi. Şunuň bilen baglylykda, milli Liderimiz “Aý Nazar” öýjükli aragatnaşyk ulgamyny döretmek maksady bilen alnyp barylýan işleri makullap, birnäçe möhüm guramaçylyk işlerine ünsi çekdi. Hormatly Prezidentimiz, ozaly bilen, täze aragatnaşyk ulgamynyň maddy-enjamlaýyn binýadynyň döredilmeginiň, beýleki tehniki-guramaçylyk meselelerini hemmetaraplaýyn hem-de oýlanyşykly seljermegiň zerurdygyny aýdyp, wise-premýere bu babatda anyk tabşyryklary berdi hem-de bu ugurdaky işleri dowam etmegiň möhümdigini belledi.
Ministrler Kabinetiniň Başlygynyň orunbasary, daşary işler ministri R.Meredow DIM-niň alyp barýan işi barada hasabatyň çäklerinde döwlet Baştutanymyzyň Birleşen Milletler Guramasynyň Baş sekretarynyň ýurdumyza bolan saparynyň jemleri boýunça beren tabşyryklarynyň ýerine ýetirilişi barada hasabat berdi.
Şunuň bilen baglylykda, abraýly halkara guramalary bilen netijeli gatnaşyklary ösdürmek Bitarap Türkmenistanyň daşary syýasatynyň möhüm ugurlarynyň biri bolup durýar. Şunda ýurdumyzyň köp ýyllaryň dowamynda giň ugurlar boýunça işjeň gatnaşyklary ýola goýýan BMG bilen möhüm hyzmatdaşlyga aýratyn orun degişlidir.
Mälim bolşy ýaly, şu ýylyň 12-14-nji iýunynda Birleşen Milletler Guramasynyň Baş sekretary Antoniu Guterreşiň Türkmenistana sapary boldy. Onuň dowamynda döwlet Baştutanymyz Gurbanguly Berdimuhamedow bilen bu iri halkara guramasynyň ýolbaşçysynyň arasynda geçirilen gepleşiklerde ikitaraplaýyn hyzmatdaşlygyň häzirki ýagdaýy we geljekki ugurlary ara alnyp maslahatlaşyldy. Duşuşygyň gün tertibine sebit hemde ählumumy möçberde parahatçylygy, howpsuzlygy üpjün etmek, terrorçylyga garşy göreşmek, ýaragsyzlanmak meselesi, energetika, ulag, ekologiýa we daşky gurşawy goramak ugurlary, Durnukly Ösüş Maksatlaryny ýetmek ýaly möhüm ugurlardaky tagallalary birleşdirmek bilen baglanyşykly meseleler girizildi.
Birleşen Milletler Guramasynyň Baş sekretarynyň saparynyň çäklerinde, 13-nji iýunda BMG-niň Ählumumy terrrorçylyga garşy strategiýasyny sebit derejede ýerine ýetirmek boýunça halkara duşuşygy geçirildi. Onuň jemleri boýunça Merkezi Aziýa ýurtlary tarapyndan terrrorçylyga garşy hereket etmek baradaky Aşgabat jarnamasy kabul edildi. Häzirki döwürde DIM bu Jarnamany BMG-niň Baş Assambleýasynyň 71-nji mejlisiniň we BMG-niň Howpsuzlyk Geňeşiniň resminamasy hökmünde beýan etmek maksady bilen ägirt uly iş alyp barýar.
Şeýle hem Jarnamada BMG-niň Baş sekretarynyň terrorçylyga garşy göreş baradaky täze Müdirligi döretmek hakyndaky başlangyja goldawy mälim edilýär. Şunuň bilen baglylykda, 15-nji iýunda BMG-niň Baş Assambleýasynyň kabul eden Kararnamasynyň esasynda bu müdirlik resmi taýdan döredildi.
15-nji iýunda döwlet Baştutanymyzyň tabşyrygyna laýyklykda, Daşary işler ministrliginde hormatly Prezidentimiz bilen Birleşen Milletler Guramasynyň Baş sekretarynyň arasynda geçirilen gepleşikleriň jemlerine bagyşlanan duşuşyk guraldy.
21-nji iýunda DIM-de “Birleşen Milletler Guramasy—Merkezi Aziýa: sebitleýin gatnaşyklary giňeltmegiň taryhy, ykdysady we durmuş ugurlary” atly maslahat geçirildi. Duşuşygyň barşynda häzirki döwürde täzeden dikeldilýän Beýik Ýüpek ýolunyň ugrunda strategiki taýdan möhüm çatrykda ýerleşýän Türkmenistanyň Aziýa bilen Ýewropanyň arasynda syýasy, söwda we medeni hyzmatdaşlygy ösdürmäge goşýan önjeýli goşandy hem-de hormatly Prezidentimiz Gurbanguly Berdimuhamedowyň dünýä bileleşiginiň giň goldawyna mynasyp bolýan döredijilikli halkara başlangyçlarynyň ägirt uly ähmiýete eýedigi bellenildi.
13-nji iýunda BMG-niň Baş sekretarynyň saparynyň dowamynda paýtagtymyzda geçirilen gepleşiklerde Türkmenistan bilen Birleşen Milletler Guramasynyň arasynda dürli ugurlarda ýola goýulýan gatnaşyklaryň ägirt uly mümkinçiliklere eýedigi tassyklanyldy. Belent mertebeli myhman ýurdumyzyň gazanýan ägirt uly üstünliklerini belläp, munuň döwlet Baştutanynyň ýolbaşçylygynda ýaýbaňlandyrylan oňyn özgertmeleriň anyk netijesidigini nygtady we BMG-niň örän jogapkärli hem-de ygtybarly hyzmatdaş hasaplanýan Türkmenistan bilen köpugurly hyzmatdaşlygy ösdürmäge meýillidigini mälim etdi.
Şeýle hem ykdysady hyzmatdaşlyk boýunça türkmen-ýapon komitetiniň ýakyn wagtda Tokioda geçiriljek 12-nji mejlisine görülýän taýýarlyk işleri barada habar berildi.
Şunuň bilen baglylykda, Aziýa-Ýuwaş umman sebitleriniň döwletleri, şol sanda Ýaponiýa bilen özara peýdaly gatnaşyklary ösdürmegiň Türkmenistanyň daşary syýasatynyň möhüm ugurlarynyň biri bolup durýandygy bellenildi.
2013-nji ýylyň sentýabrynda Türkmenistanyň Prezidentiniň Ýaponiýa we 2015-nj ýylyň oktýabrynda Ýaponiýanyň Premýer-ministriniň Türkmenistana bolan resmi saparlarynyň çäklerinde geçirilen ýokary derejedäki gepleşikleriň jemleri boýunça gazanylan möhüm ylalaşyklar netijeli türkmen-ýapon gatnaşyklaryny giňeltmek üçin täze gözýetimleri açdy.
Komitetiň nobatdaky mejlisiniň gün tertibine ikitaraplaýyn hyzmatdaşlygy dürli ugurlar boýunça mundan beýläk-de ösdürmegiň meseleleri girizildi.
Hormatly Prezidentimiz BMG bilen hyzmatdaşlyk meselelerine ünsi çekip, Bitarap Türkmenistanyň bu iri halkara guramasy bilen möhüm gatnaşyklary mundan beýläk-de hemmetaraplaýyn ösdürmäge meýillidigini belledi. Parahatçylyk söýüjilik, hoşniýetli goňşuçylyk we “açyk gapylar” ýörelgelerine esaslanýan daşary syýasaty yzygiderli durmuşa geçirmek bilen, ýurdumyz sebit we ählumumy möçberde parahatçylygyň, howpsuzlygyň üpjün edilmegine, häzirki zamanyň möhüm meseleleriniň çözülmegine, Durnukly Ösüş Maksatlaryna ýetilmegine mynasyp goşant goşýar.
BMG-niň öňdebaryjy edaralary we ugurdaş düzümleri bilen gatnaşyklary işjeňleşdirip, Türkmenistan netijeli tagallalaryň birleşdirilmegine, özüniň baý döredijilik kuwwatyny tutuş adamzadyň hyzmatyna goýmaga ygrarlydygyny yzygiderli mälim edýär. Ýurdumyz işjeň deňhukukly halkara gatnaşyklary, dostluk, birek-birege düşünişmek we dünýäniň döwletleriniň hem-de halklarynyň arasynda ynanyşmak gatnaşyklaryny pugtalandyrmak üçin köpugurly binýat bolup durýan Birleşen Milletler Guramasynyň abraýynyň we ornunyň berkidilmeginiň tarapynda durýar.
Milli Liderimiz bu barada aýtmak bilen, soňky ýyllarda Türkmenistan bilen BMG-niň däp bolan hyzmatdaşlygynyň özara gatnaşyklaryň ägirt uly tejribesine daýanyp, kuwwatly itergä eýe bolandygyny hem-de öz mazmunyny has-da baýlaşdyrandygyny aýtdy. Türkmen tarapynyň halkara başlangyçlary Milletler Bileleşiginiň ykrarnamasyna we goldawyna eýe bolýar. BMG-niň Baş Assambleýasynyň Türkmenistanyň hemişelik Bitaraplyk derejesi, energetika howpsuzlygyny, ulag ulgamyndaky gatnaşyklary üpjün etmek boýunça başlangyçlary bilen baglanyşykly Kararnamalary iki gezek kabul etmegi, şeýle hem 12-nji dekabry Halkara Bitaraplyk güni diýip yglan etmek hakyndaky Kararnamasy munuň aýdyň subutnamasydyr.
Hormatly Prezidentimiz Birleşen Milletler Guramasynyň Baş sekretarynyň ýurdumyza bolan saparynyň ikitaraplaýyn gatnaşyklaryň taryhyna täze möhüm sahypany ýazandygyny belläp, wise-premýere, DIM-niň ýolbaşçysyna BMG bilen hyzmatdaşlyk, onuň köptaraply kuwwatyny durmuşa geçirmek üçin bar bolan mümkinçilikleri doly amala aşyrmak boýunça birnäçe tabşyryklary berdi.
Döwlet Baştutanymyz türkmen-ýapon gatnaşyklary baradaky gürrüňe geçip, Ýaponiýanyň Türkmenistanyň möhüm hyzmatdaşy bolup durýandygyny belledi. Bu gatnaşyklar uzakmöhletleýin geljegi nazarlamagyň esasynda ýola goýulýar. Biz Ýaponiýa bilen hyzmatdaşlygyň giňeldilmegine we köpugurly esasda ösdürilmegine ähmiýet berýäris. Munuň özi däp bolan dostluk we işewür bähbitler esasynda ýola goýulýar hem-de gatnaşyklar ägirt uly serişdeler, ykdysady mümkinçilikler, iki döwletiň milli ykdysadyýetleriniň birek-birege goldaw berýändigine daýanýar.
Mälim bolşy ýaly, häzirki döwürde Türkmenistanda Ýaponiýanyň dünýä belli kompaniýalarynyň birnäçesi işleýär. Ýurdumyzda durmuşa geçirilýän we durmuş-ykdysady, senagat taýdan okgunly ösüşine gönükdirilen giň möçberli özgertmeler maksatnamalary hem-de taslamalar işewür gatnaşyklaryň ösdürilmegi we Ýaponiýanyň tejribesiniň köp pudaklara, hususan-da, ylmy ugurlara hem-de maýa goýum pudagyna çekilmegi üçin oňyn şertleri döredýär.
Ylym we bilim ugurlaryndaky döwletara gatnaşyklary işjeň höweslendirilýär we onuň üsti ýetirilýär. Şunda, geçen ýyl Aşgabatda Oguzhan adyndaky Inžener-tehnologiýalar uniwersitetiniň açylmagy şanly waka öwrüldi.
Hormatly Prezidentimiz Gurbanguly Berdimuhamedow dürli ulgamlarda netijeli gatnaşyklary yzygiderli ösdürmek, özara haryt dolanyşygynyň möçberlerini artdyrmak, hyzmatdaşlygyň geljekki ugurlaryny kesgitlemek üçin bar bolan mümkinçilikleri durmuşa geçirmekde Bilelikdäki türkmen-ýapon komitetiniň işine möhüm ornuň degişlidigini belläp, öňde boljak we anyk netijeleriň gazanylmagyna gönükdiriljek mejlise ýokary derejede taýýarlyk görmegi tabşyrdy.
Türkmenistanyň Mejlisiniň Başlygy A.Nurberdiýewa ýurdumyzyň hukuk binýadyny mundan beýläk-de pugtalandyrmak, durmuş-ykdysady özgertmeleri kanunçylyk taýdan üpjün etmek boýunça alnyp barylýan işler, parlamentiň komitetlerinde täze kanunlaryň taslamalaryny taýýarlamak, degişli namalara üýtgetmeleri we goşmaçalary girizmek ugrunda ýerine ýetirilýän işler barada habar berdi. Deputatlar ýerlerde öz saýlawçylary hem-de ýerli häkimiýet edaralarynyň wekilleri bilen işjeň gatnaşyk saklap, saýlawçylaryň tekliplerini, arzuw-isleglerini öwrenýärler.
Şeýle hem deputatlar Türkmenistanyň Prezidentiniň daşary we içeri syýasatyny ilat arasynda wagyz etmek, halkymyzyň abadançylygynyň üpjün edilmegine, ýurdumyzyň gülläp ösmegine gönükdirilen kanunçylyk namalarynyň düzgünlerini köpçülikleýin habar beriş serişdelerinde düşündirmek boýunça işleri alyp barýarlar.
Milli parlamentiň ýolbaşçysy milli Liderimiziň parlamentara gatnaşyklaryny ösdürmek bilen baglanyşykly başlangyçlaryny durmuşa geçirmek ugrunda ýaýbaňlandyrylan çäreler barada hem aýtdy.
Döwlet Baştutanymyz deputatlaryň ünsüni jemgyýetimiziň syýasy we hukuk medeniýetini ösdürmek, raýatlyk edaralarynyň ornuny pugtalandyrmak ýaly möhüm meselelere çekdi. Ähli kanunçylyk işi jemgyýetiň anyk bähbitlerine laýyk gelmelidir diýip, hormatly Prezidentimiz deputatlaryň döwletimiziň kanunçylyk namalarynda durmuş ulgamyny durmuşa geçirmekde ilatyň bähbitlerine ähmiýet bermekleriniň wajypdygyny aýtdy.
Milli kanunçylyk ulgamyna öňdebaryjy tejribeleriň hem-de halkara ülňüleriniň öwrenilmeginiň we işjeň ornaşdyrylmagynyň, möhümdigini belläp, milli Liderimiz milli kanunçylyk ulgamynyň halkara hukuk kadalary bilen utgaşdyrylmalydygyna aýratyn ünsi çekdi.
Şeýle hem mejlisde döwlet durmuşyna degişli başga-da birnäçe meselelere garaldy we olar boýunça degişli çözgütler kabul edildi.
Ministrler Kabinetiniň mejlisiniň ahyrynda hormatly Prezidentimiz Gurbanguly Berdimuhamedow oňa gatnaşyjylara Berkarar döwletimiziň bagtyýarlyk döwründe eziz Watanymyzyň gülläp ösmeginiň hem-de türkmen halkynyň bagtyýar we abadan durmuşynyň bähbidine alyp barýan işlerinde uly üstünlikler arzuw etdi.


c: text/html

text:
Arkadaga!
Ömrüni çilim bilen geçiren ýaşuly, ýaş ýigitleriň halk içindäki sesi.
NARKOMAN BOLDUK! Bir wagtlar il içinde narkomanlary ýazgarardyk.
"Heý-de bir öýüň zadyny satyp tirýek çekilermi, bisowat diýse " - diýip!
Indi özümizem şoňa döndük ştugyna 4-5 manat bermek bilen. Her alanymyzda özümizi ýigrenip, käýinip alýas. Haram bolsun çekyan çilimiň diýip alýas. Çagajyklaryň rysgyndan kesil edilýär şu zatlar. Eger hakykatdanam saglygmyz aladalanyp edilýän bolsa näme üçin SAGLYK MINISTRLIKDE şoña meñzeş halka açyk terapiýa kömegňiz, mugt dermanyňyz we ş.m aladaňyzy göremizok. Eger şeyle bolmasa bu zatlaryň aşagynda BAÝAMAK ýa-da birini BAÝATMAK ýaly erbet many emele gelmeýärmi? Näme etseňizem şu meselä çäre tapyp bermegňizi haýyşt edýäris!
Redaksiýadan: Okyjynyň haty bolşy ýaly çap edilýär. Onda aýdylanlar Azatlyk Radiosynyň resmi pozisiýasyny şöhlelendirmeýär.

robotstxt: allowed

filter: keep


text:
Daşary ýurt raýatlarynyň Kaspiý institutynda bilim almaklary
Okuw
Kaspiýsk deňiz we derýa ulaglar insitutynda okuw ýyly 1-nji sentýabrdan 30-njy iýuna çenli dowam edýär.
Ýokary (ÝB) we orta hünär biliminiň (OHB) fakultetleriniň ählisinde gaýybana we gaýybana däl okuw bölümleri bar.
Okuwyň dowamlylygy:
ÝB fakulteti:
- BSс/BA (bakalawr, “Transport prosesleriň tehnologiýasy” taýýarlamak ugry) 4 okuw ýyly gaýybana däl okuw bölüminde; 4,4 okuw ýyly gaýybana bölüminde;
- hünärmen(hünärler: «Gämi dolandyrmak»; «Gämi energetik desgalary peýdalanmaklyk»;«Gämi elektrik enjamlary peýdalanmaklyk we awtomatika»)- 5 okuw ýyly gaýybana däl okuw bölüminde; 5,2- gaýybana bölüminde.
OHB fakulteti:
-tehnik(hünärler: «Gämi dolandyrmak»; «Gämi energetik desgalary peýdalanmaklyk»; «Gämi elektrikenjamlary peýdalanmaklyk we awtomatika»; «Gämigurluşyk»)- gaýybana däl okuw bölüminde (9 synp bilim esasynda)- 3 okuw ýyly 10 aý; gaýybana okuw bölüminde (11 synp bilim esasynda) – 3 okuw ýyly 10 ay.
Okuw rus dilinde alnyp barylýar, şonuň üçin gowy dil taýýarlygy gerek. Rus dili taýýarlygy boýunça gerek bolan kömegi Siz Kaspiý institutynyň lingwistik merkezinde alyp bilersiňiz.
Okuwa giriş
Kaspiý deňiz we derýa ulaglar institutynda okuwa giriş“Ýokary bilim Federal döwlet býudžet bilim edarasy “Wolžsk döwlet suw ulaglar uniwersitetine 2016-njy ýylda okuwa kabul ediş düzgünlerine” laýyklykda geçirilýär, şol düzgünler bilen baş ýokary okuw jaýy bolan Wolžsk uniwersitetiniň saýtynda, şeýle-hem biziň saýtymyzyň Kabul ediş toparynyň sahypasynda tanyşyp bilersiňiz. Şol ýerde ugurlaryň sanawyny we dürli fakultetlerdäki giriş synaglary görüp bolýar.
Kabul ediş toparynaSiz aşakdaky resminamalary tabşyrmalysyňyz:
- Okuwçynyň Wolžsk döwlet uniwersitetine okuwa kabul etmek baradaky kesgitlenen nusgada maglumat- arzasy;
Ýokary bilimiň degişli derejesine girmek üçin zerur bolan Russiýa Federasiýasynyň döwlet nusgaly bilim baradaky resminalaryna deň derejede bolan bilim baradaky resminamalary, derejesi, öwrenilen dersler we olar boýunça alnan bahalaryň görkezilmegi bilen: bakalawr, hünärmen: doly orta bilim barada şahadatnama (Bilim baradaky resminamalar diplom berilýän ýurtda kanunlaşdyrmatertibini geçmelidir. Kanunlaşdyrma tertibi barada maglumaty resminamany berýän ýurtdaky RF-nyň ilçihanasynda ya-da «Glawekspertsentr» Federal döwlet ylmy býudžet edarasynyň saýtynda alyp bilersiňiz);
- bilim baradaky resminamalaryň we okalan dersler boýunça bahalaryňkepillendiriji tarapyndan tassyklanan rus dilinde terjimesi;
- daşary ýurtda alnan bilimiň deň derejeliligi barada kesgitlenen nusgadakyşahadatnama;
- RF-da ýaşamak we degişli ugurda(hünär boýunça) okamak üçin lukmançylyk ýaramazlyklaryň ýoklugy barada kesgitlenen nusgada lukmançylyk kepilnamasy(086y);
- RF-nyň çäginde hereket edýän, AIW infeksiýasynyň ýoklugyny tassyklaýan kepilnama(şahadtnama);
- wizaly pasport we migrasion kartasy;
- 6 sany 3x4 ölçegdäki surat.
Okuw resminamalaryň rus dilindäki terjimesi Russiýa Federasiýasyndaky kepillendirijisi tarapyndan ýa-da resminamany beren ýurtdaky RF-niň konsullygy ýa-da ilçihanasy tarapyndan tassyklanmalydyr. Daşary ýurtlaryň bilim we ylym derejeleri baradaky resminamalary bellenen tertipde ykrar etme düzgünini we deň derejliligi kesgitlemek tertibini geçmelidir (doly maglumatlar şu salgyda www.nice.gov.ru).
AIW barlagy we lukmançylyk kepilnamasyny diňesuw ulaglary işgärleri üçin ýöriteleşdirilen lukmançylyk edarasynda geçmeli we almaly (Astrahan ş., Zawodskaýa meýdançasy,17).
Institut goşmaça maglumatlary talap etmäge haklydyr.
Wiza çakylygy.
Giriş synaglaryny üstünlikli tabşyran we okyjylaryň sanawyna goşmaga hödür edilen ýagdaýňyzda okuw wizasy boýunça RF-na girmek üçin Size KDDUI-niň çakylyk hatyny resmileşdirmek gerek. Şol çakylyk hatyny almak üçin Siz halkara aragatnaşyklar bölümine(elin,poçta,e-mail arkaly) Halkara aragatnaşyklar bölümine aşakdaky resminamalary tabşyrmaly:
-doldurylan maglumat- arza;
-okamaga dalaşgäriň maglumatnamasy;
-pasportyňyzyň birinji we ikinji sahypalarynyň nusgalary.
Siziň tabşyran resminamalaryňyza seredilenden soň, Halkara aragatnaşyklar bölümi şol Federal migrasion gullygynyň edaralaryna hödürlemek üçin gerekli resminamalary taýýarlar we FMG-dan RF-na girmek üçin çakylygy alandan soň Size ugradar.
Öz ýurduňyzdaky Russiýanyň ilçihanasynda wiza resmileşdirilmeginiň tertibi bilen öňünden tanyş bolmagyňyzy haýyş edýäris. Çakylyk haty azyndan 45 güniň dowamynda resmileşdirilýär,şonuň üçin görkezilen resminamalary Halkara aragatnaşyklar bölümine mümkin bolan tiz wagtyň ozünde tabşyrmaly.
Okuw üçin şertnamany baglaşmak
KDDUI-da okamak üçin şertnama giriş synaglardan üstünlikli geçilenden soň resmileşdirilýär we talyplaryň sanawyna girizmekden öň bolýar.
Siziň çykdaýjylaryňyz aşakdakylardan ybarat bolar:
-rus dilini we hünär dersleri okatmak üçin taýýarlyk okuwlary (zerur bolan halatynda);
-saýlanan ugur (hünär) boýunça okuw tölegi;
-talyplar umumy ýaşaýyş jaýynda ýaşamak üçin töleg;
-AIW (AIDS) üçin barlagy we lukmançylyk kepilnamasy üçin töleg;
-lukmançylyk ätiýaçlandyrma ýa-da lukmançylyk hyzmatlary barada şertnama.
Şeýle hem, Siz aşakdakylar üçin çykdaýjy edersiňiz.
-bilim baradaky resminamanyň ekspertizasy;
-bilim baradaky resminamalaryň terjimesi (şol hyzmatlar üçin tölegler barada maglumatlar üçin Glawekspertsentrine ýüz tutuň)
KDDUI-niň kitaphanalarynda kitaplardan peýdalanmak mugtdyr.


text:
Nowcha90
Gara bägüller (bolan waka 12- nji bölümi
Parahat ylgap diýen ýaly göni Çynaryň iş ýerine bardy. Ol mugallymlar otagyna kürsäp girdide göni baryp Çynary gujaklady
Işdeş ýoldaşlarynyň ýanynda özini oňaýsyz diýan Çynar
- bu nä edişiň Parahat, goýber meni
- yok goýbermen
- goýber diýýan
- Çynarym meniň hem kakamy öz ka...
Gara bägüller (bolan waka 11- nji bölümi
Çynar sesin çykarman, öýden, hatda eşiklerin hem çalyşman şo durşyna öýden çykyp gaýtdy. Oňa hatda saklan dur diýen hem bolmady
Ol mamasynyň öýine gelip özini düşege oklady. Nämäň nämelihine duşunman mamasy ony gepletjek boldy oda bolmady, ol diňe aglady otyrdy.Içine salyp sessiz gözünden gözýaşlaryn dökdi
Öçmejek hasratlar si...
Gara bägüller (bolan waka 10- nji bölümi
Daşaryň howasy salkyndy. Ol howlynyň içini syryp supureýin diýip Perhaty ýanyna alyp daşarda howlyň içini arassalamaga daş çykdy
Ol howlyň içiňde oňa muňa guýmenip ýorka , ýanda oýnap ýören Perhatyň birden
- wa-aý-ý ejääää diýip gygyran sesine zähresi ýaryldy.
Ol ylgap baryp Perhaty üzim teläriň aşagyndan ,ýykylan ýerinden ga...
Gara bägüller (bolan waka 9- nji bölümi
Şol barmana Parahatyň telefonyna jaň geldi
- dost gyssagly bir ýerik gidip gelmelidä
- aý natdiňaý, işim bardyda
- ýoldaş bolsana sen söwda ökde, goňşy kolhozda gowy bakylýan ökuz bar diýýar, gyssagly satmaly bolypdyrlar, şoňa el urşyp gelelile
- bolýa, bir zat tap senem, eklap bilmeziň badyr ,mal jellaby
- diňe a...
Gara bägüller (bolan waka 8- nji bölümi
Aradan iki aý geçdi.
Çynar bu öýe gelin bolyp gelen gununden kan bir gelinsirap kop otyrmady.
Derrew işine çykdy
Işden gelip öýiň işi bilen bolyberdi.
Ol bu öýe gelen guninden başlap özine çeken zady, oda gaýynagasynyň 5 ýaşlyja ogly Perhatdy
Perhatjyk gelnejesi işden gelenden onyň yzyna duşup onyň ýanda bolýa...
Gara bägüller (bolan waka 7- nji bölümi
Aý gün tirkeş gurnap geçip durdy. Çynar diplomyny tassykladyp ýörkä Parahat bilen gunde gunaşa görşüp durdy. Bularyň bir birine bolan söýgusi gun geldiçe hasda berkeýardi. Indi olary hiç kim bir birinden aýryp bilmejegi hakdy.
Bular goşa gumry ýaljak bolyp mydama bile gezerdiler
Sagaman diplomlaryn tassykladyp hersi bir ýere işe ýerle...
Gara bägüller (bolan waka 6- nji bölümi
Ine- de garaşylýan pursatlar gelip ýetdi. Her bir talybyň,her bir ene ataň arzuwy hasyl bolmaly pursatlarnyň durmyşa geçýan döwridi.
Her kim diplom işin tabşyryp, dowlet ekzämenleri bilen başagaýdy.
Döwlet ekzamenlerin üstunlikli tabşyran Çynar indi diňe eline diplomy alyp, nirde sen ata watanym diýip gaýdybermelidi
Ol gun...
Gara bägüller (bolan waka 5- nji bölümi
5 ýyldan soň.
Çynar daşary ýurtdady
Ol ýokary okuw jaýynda okap, onyň iň soňky ýyllarydy,ýene sanlyja aýlardan diplom işlerin ýazybermelidi. Iň soňky ýyly bolansoň ol öz kursdaşlary bilen Rossiýanyň gözel şäherlerine aýlamaga gyşky dynç alyşda planlaşdyrýardy.
Ol öýine eli diplomly gelmegi arzuw edýardi,arzuwyna ýetmeg...
Gara bägüller (bolan waka 4- nji bölümi
Çynaryň pikir edişi ýaly hem boldy. Olar Çynaryň aýy guni dolyp ýakynlan gununden ony doly gözegçilige aldylar we bir hokga çykaraýmasyn diýip ýanynda şol arada duran geýniwli aýal ,onyň bolýan jaýynda ýatyp turdy
Wagtynyň ýakynladygyja Çynaryň çaga bolan enelik mähri oýandy we ol hemme kişi ýatandan soň ol bir hatjagaz goýyp gaçyp mamasynyň...
Gara bägüller (bolan waka 3- nji bölümi
Çynar oňa doly düşunse düşunmese ,örän gahary geldi.
Onyň ýüzini it dyrnan ýaly dyrnajaklasy geldi.Ýöne diňe gözine ýaş aýlap yzyna it salyp kowdy. Ol aýal onyň eline telefon nomer tutdyrdyda
- eger gerek bolsa pul şuňa jaň edaýgin, men şertimi aýtdym: - diýdi
Çynar sesin çykarman yuzin elin tutyp aglady.Bir gapdaldan pulsuzly...
Gara bägüller (bolan waka 2- nji bölümi )
Aý gün tirkeş gurnap geçip durdy.Altyn öz boýdaşlaryň köpisi daşary ýurda okuwa gidýäni gorup oda öýe gelip ,okajaklygyn aýtýar. Muňa ejesi razy bolýar, kakasyny hem yrýar
Şeýdip Altyny baryn ýok edip daşary ýurda okuwa iberýaler.Öweý ejeliginiň Çynary dälde öz gyzyn okuwa ibermegin mamasynyň janyna ýakanok. Çynaryň mamasy olardan azyrak daş...
Gara bägüller (bolan waka 1- nji bölümi )
Bu gün howanyň bulaşyp durşy, guýçli ýagyş ýagjaga meňzäp durdy
Yzyny üzmän maşynlaryň arasynda ylgap ýoren Çynar ,howanyň bolşyny görup binjalyk bolman hem durmady
Çynaryň işdeş kollektiwi ony gaty gowy gorýardi.
Ol mylaýymdy,sadady, we öran aljakdy .
Bir iş buýrsaň ýogy ýokdy.
Ol öz işi bolsyn bolmasyn edip ýö...
Ejemogullar
Size gözüm gidyär ejemogular ,
Ejeň ogly bolsaň armanyň näme,
Ejeden ir galdym, ir galdym juda,
Köp aglapdym berip arkamy tama .
Yeri aglaňda nä ejeň gelyämi,
Goýaý diyip ýog-a başyň sypaýan,
Size gözüm gidýär ejemogullar,
Bendesi siz beýik taňryň apalan.
Ýaşaberiň, bar bolşuňy...
Söýgüm nirde (bolan waka) Awtory: Nowça
Bu başdan geçirmeler bir ýigdiň söýgi taryhy. Men ony kagyz ýüzine geçirip bermegimi haýyş etdi
Men doga kemislikli bolamsoň koplenç wagtym hassahanda geçyadi .
Öýde bolýan wagtymdan hassahanada bolýan wagtym örän köpdi.Öýe myhman diýen ýalydym
2015-nji yylyň noyabr ayynyň ayaklarydy,men ýuregim gysyp line açdym...
Boleklenen çagaň ruhy (mistiki waka) 2- nji bölumi Awtory: Nowça
- bu meniň elim, elim ber diýdi
Elimdaki eli nädip ýere taşlanym duýman galdym,äpişgämiz şarkyldap açyldy, ýuregim ýerinden süýşdi öýtýan,daşardan gelýän sowuk şemal ýüzüme uransoň az kem özime geldim.Aýyň ýagtysyna otagyň içindäki togalak garpyz ýaly bolyp togalanyp ,ýerde ýatan eli alyp eline dakjak bolýan çaga gözim duşdi...
Boleklenen çagaň ruhy (mistiki waka) 1- nji bölumi Awtory: Nowça
Gowy gün ýaşypdy. Ýeke özim zeýkanalyň ýandan gonilap öýe baraýyn diýip ,öýe ýakyn ýoldan gaty ýöräp gelýärdim
Birden gulagyma aglaýan çagaň sesi eşdildi. Diňşirgenip durdym, ses ýok, ýöräp başladym. Çagaň iňňildäp aglaýan sesi has ýakyndan eşdilip başlady.
Adamyň bilesigelijiligi guýçli bolýar ekeni. Gijäň içiňde gorkmanam...
MENIŇ JORAM RUH 2- nji bölümi Awtory:Nowça
Uzyn gün hysyrdap öýiň.işi bilen başagaý bolyp geçirdim
Garaňky gatlaşdy.Ýatar wagt boldy welin ir gözinden ýerime geçip ýataýynla diýip öz otagyma geçdim
Otagyma girip bulaşyp ýatan garalaýan kagyz böleklerin ýygnaşdyrdym,olary eýläk beýlak saýhallaşdyrdym.
Ýöne men her hereket edemde golaýjykdan alynýan demi eştýardim...
Meniň joram Ruh 1- nji bölümi Awtory:Nowça
Işden öýe gelenim hem şoldy welin,renimasiýada işleýan tanyş gyzlaň biri jaň etdi
— Agyz ,öýdemi?
- hawa şu wagt gelip durşym
- joramjan şu gün gaýrat etde ýekeje gün maňa derek gijeki nobotçy duryp beraýdä, müdürim jogap berenok,kursdaş joram toý edýar şoňa gitjek
- ýadowdym nadip gije smene durarkam
- ş...
Armanda goýan ömür (bolan waka)
Bu size gürruň berjek bolýan bu wakam durmyşda arman çekip ýat ýerlerde ,özi ýaşajyk gyz hem bolsa durmyşyň ýogyz külpetlerin erkek ýaly mert duryp çekýan mähriban jorama bagyşlap ýazýaryn...
Bu gyzyň ady Leýli.Meniň atdaşym. Dogry men ony göremok ,diňe suratda.
Şu ertir coma giren günümden bäri wirtual iň ýakyn dost joralar...
ÝARYŇ BAR EKEN
Dünýäň hasratyndan daşlaşan çagym,
Birden söndi gitdi umyt çyragym.
Setirlere dökülip dur pyganym,
Dünýe pikir edişimden dar eken,
Wah, armanym! Özge ýaryň bar eken.
Arzuwymdan gaýyp gitdiň, sen meniň
Gursagymy oýup gitdiň, sen meniň
Hoş hyýaldan taýyp gitdim, sen meniň
...
"AGLAMAGYN SON"
Dolan soygim, dolansana yzyna
Wagt gecen son okunmeli bolma son
Ganly yaslar doldy menin gozume
Omur yasa baglanmaly bolma son
Name ucindir beyle dondy yuregin?
Sen dalmi soygime yeke diregim?
Duymma janym, dymmasana geregim
Sonam dymyp aglamaly bolma sen
Aglama, gozunden damma...
Wahh kimleriñ gujagyna dolduñ sen?!" 15-nji Jemleyji bölüm.
Bayram Jemala kop yalbardy.Emma peydasy yokdy.Bayram bilen Jemalyñ ayrylyšanyna 5-6 ay bolup baryardy.Dursun gelneje basga yere gelin sorap barmaga yuzi yokdy.Ol yenede Humay yaly gelin duşmagyndan gorkyardy.Bayram gaharlanyp,eden işlerine ökûnip her gun icyardi.Ol onkiler yaly owadan daldi.Horlanypdy,garaja saclarynyn icinde agaran tarlaryny he...
Wahh kimleriñ gujagyna dolduñ sen?!"14-nji bölüm.
Günler kerwen gurap gecip durdy.Dursun gelnejanin sozuni hic kim diñlanokdy.Indi Humay öñkiler yaly däldi.Ol has uytgapdi.Gunuzak telefonda gûrleśyardi.Yoldaśy iše gitdigi ol hem niradir bir yerlere giderdi.Oyunden biraz uzaklasyp her gun her durli masyna munerdi.
Ol Humayyñ gep-sözüne seretmezden ony yary gijä köçä sùýräp cykardy.Olaryñ gohuna ejesi we kakasy oyandylar.Kakasy ogly bilen suwagt hem gurlesenokdy.Bayram Humay bilen basagay bolup kakasyndan yekeje gezek hem otunc soramandy.Ejesini-de köp ynjydypdy.Umuman Humay ucin ahli zatdan gecipdi.Hatda isinde hem kemcilikler duš gelip ugrapdy.
"Wahh kimleriñ gujagyna dolduñ sen?"(Hakyky bolan waka) 13-nji bölüm.
Bazara ejemlere,yada joramyñka diyip giderdi.Goñsular Humayyñ...
"Wahh kimleriñ gujagyna dolduñ sen?"(Hakyky bolan waka) 12-nji bölüm.
Jemal gün-günden saralyp soldy.Ejesi we kakasy gyzynyñ yagdaýy barada gaygy edyardiler.Maral oña dusundirmage calysyardy.Emma ol hatda bir agyz gûrlänokdy.Yureginde welin sol bir sözleri gaytalayardy"Wahh kimleriñ gujagyna dolduñ sen?!".
Aradan birnace wagt gecdi. Bayram her gun ise giderdi.Humay bolsa her gezek ise gid...
Günler kerwen gurap gecip durdy.Dursun gelnejanin sozuni hic kim diñlanokdy.Indi Humay öñkiler yaly däldi.Ol has uytgapdi.Gunuzak telefonda gûrleśyardi.Yoldaśy iše gitdigi ol hem niradir bir yerlere giderdi.Oyunden biraz uzaklasyp her gun her durli masyna munerdi.


text:
Çekimli sesler sap owazdan emele gelýär, emma çekimsiz sesler sap owazdan emele gelmeýärler. Çekimsiz sesler galmagaldan ýa-da galmagal bilen owazyň gatnaşmagyndan emele gelýärler. Türkmen dilinde 21 sany çekimsiz ses bar.
Türkmen diliniň çekimsizleri iki uly topara bölünýär:
Açyk çekimsizler: b, d, g, j, ž, l, m, n, ň, r, w, ý, z.
Açyk çekimsizler owaz bilen galmagalyň gatyşmasyndan emele gelýärler.
Dymyk çekimsizler: ç, f, h, k, p, s, ş, t.
Dymyk çekimsizler sap galmagaldan emele gelýärler.
Dymyk k, p, t, ç çekimsizleriniň her biriniň öz açyk taýy bar: k → g, p → b, t → d, ç → j.
Soňlarynda dymyk k, p, t, ç çekimsizleri bolan köp bogunly we çekimlisi uzyn aýdylýan bir bogunly sözlere çekimli ses bilen başlanýan goşulma ýa-da -rak, -räk, -ýar, -ýär goşulanda, şol dymyk çekimsizler degişli açyk g, b, d, j çekimsizlerine öwrülýärler.
gurçuk - gurçugy, jorap - joraby, kitap - kitaby, agaç - agajy.
Çekimlisi gysga aýdylýan bir bogunly sözleriň soňundaky dymyk k, p, t, ç sesleri degişli goşulmalar goşulsa-da, açyk g, b, d, j seslerine öwrülmeýärler.
kak - kakyň, top - topuň, it - itiň.
Et, git, aýt, gaýt, gurp, zarp, enç, sanç, harç, pent, bent, gant, yşk, köşk ýaly az-owlak sözler bu kadadan çykarylýar.
Soňy -at, -et, -ýat seslerine gutaran arap, eýran dillerinden geçen köp bogunly sözleriň soňuna ses bilen başlanýan goşulmalar goşulanda, olaryň soňundaky t sesi açyk d sesine öwrülmän ýazylýar.
jemagat - jemagatyň, syýasat - syýasatyň, syýahat - syýahatyň, millet - milleti, minnet - minneti, hökümet - hökümeti, medeniýet - medeniýeti, sungat - sungaty, edebiýat - edebiýaty.


text:
Siriýa jeňçileri Russiýanyň hödürlän ylalaşygy esasynda Homsuň töweregindäki ele geçirilen sebitlerinden yza çekilmäge razy bolandyklaryny yglan etdiler.
Gürrüňi gidýän ylalaşyk 2-nji maýda yglan edilipdi. Siriýa resmileri we Hizbullah harbylary sebitde hökümetiň gözegçiliginiň ýola goýuljakdygyny we jeňçileriň özleriniň agyr ýaraglaryny tabşyrjakdyklaryny mälim etdiler.
Ylalaşyga laýyklykda, jeňçilere siriýa hökümetine ygrarlygyny bildirmek mümkinçiligi berilýär. Razy bolmadyk jeňçileriň bolsa, sebiti 5-nji maýda terk etmegine garaşylýar.
On müňlerçe adam Siriýanyň prezidenti Başar al-Assadyň häkimiýeti astynda täzeden ýaşamakdan ýüz öwrüp, ýurduň demirgazyk sebitlerine göçdüler.


text:
“Terror guramalary Türkiýäniň Ýaragly güýçlerine garşy bilelikde hereket edýärler”
Daşary işler ministri Mewlüt Çawuşogly Siriýanyň Afrin sebitinde PKK/KCK/PÝD-ÝPG we DAIŞ-e ağza terrorçylaryň Türkiýäniň Ýaragly güýçlerine garşy bilelikde hereket edýändiklerini habar berdi
Kuweýtde “DAIŞ-e garşy göreşiň Halkara koalisiýasynyň Daşary işler ministrleriniň maslahatyna” gatnaşan Çawuşogly metbugat işgärlerine ýapyk ýagdaýda çykyş etdi.
Diplomatik çeşmelerden alynan maglumata görä Çawuşogly çykyşynda Türkiýäniň terrora garşy göreşe goşan goşantlaryny we DAIŞ, PKK/KCK/PÝD-ÝPG we beýleki terror guramalaryna garşy göreşde halkara jemgyýetden tamalaryny belläp geçdi.
Ministr Çawuşogly söweş meýdanynda ýeňilýän DAIŞ-iň taktikasyny üýtgedip, PKK/KCK/PÝD-ÝPG bilen birlikde beýleki terror guramalary bilen hyzmatdaşlyk etmäge başlandygyny we onuň anyk mysalynyň Siriýanyň Afrin sebitinde şaýat bolýandyklaryny belledi.
Mewlüt Çawuşogly Zeýtun şahajygy operasiýasynda PKK/KCK/PÝD-ÝPG-niň ýanynda DAIŞ-e agza terrorçylaryň hem Türkiýäniň Ýaragly güýçlerini nyşana alýandygyna ünsleri çekdi.
Çawuşogly daşary ýurtly terrorçylar howpyna garşy göreşmeginiň dowam etdirilmelidigini nygtady.


text:
3 Haziran 2016 Cuma
Ýaşajyk Türkmen Skripkaçysy - Halkara Saz Festiwalynyň Ýeňijisi
“Mukam” skripkaçylar toparynyň iň ýaşajyk sazandasy Elina Gurbanowa Russiýa Federasiýasynyň paýtagtyndaky Uly Kreml köşgüniň Georgiýew zalynda maý aýynynyň ahyrynda geçirilen “Nesilleriň mukamy” atly IV halkara çagalar saz festiwalynda ýurdumyza ilkinji gezek wekilçilik etdi.
Bu abraýly saz festiwaly däp boýunça Çagalary goramagyň halkara gününiň öň ýanynda geçirilýär, oňa köp ýurtlaryň saz bäsleşiklerinde ýeňiji bolan ýaşajyk sazandalar gatnaşýarlar we bu çäre halkara medeni gatnaşyklaryny giňden ösdürmäge ýardam berýär. Bu festiwalyň Moskwa Kremlinde guralmagy hem-de Russiýa Federasiýasynyň Prezident orkestriniň bu medeni çäräniň saz üpçünçiligini alyp barmagy oňa aýratyn öwüşgin çaýdy.
Biziň ýurdumyzyň saz sungatynyň ýaşajyk wekiliniň şunuň ýaly iri göwrümli medeni çärä gatnaşmak üçin çagyrylmagy ýurdumyzda medeni gymmatlyklary gorap saklamak we artdyrmak boýunça alnyp barylýan işleriň, hormatly Prezidentimiz Gurbanguly Berdimuhamedowyň milli medeniýetimizi ösdürmäge, ony dünýäde wagyz etmäge, zehinli ýaşlary goldamaga gönükdirilen syýasatynyň üstünliklere beslenýändiginiň ykrar edilmegidir.
Bu gezekki saz festiwalyna Abhaziýadan, Ermenistandan, Belarusdan, Wýetnamdan, Hytaýdan, Serbiýadan we Russiýanyň dürli sebitlerinden zahinli sazandalar gatnaşyp, dünýä nusgawy saz gungatynyň eserlerini ýerine ýetirdiler.
Türkmen milli konserwatoriýasynyň ýanyndaky Ýörite sazçylyk mekdep-internatynyň ikinji synp okuwçysy Russiýa Federasiýasynyň Prezident orkestriniň sazandarlyk etmeginde A.Komarowskiýniň 2-nji konsertiniň birinji bölümini ýerine ýetirdi. Elina diňe bir saz guralyna ussatlyk bilen erk edýändigini, saz eserini gowy bilýändigini subut etmek bilen çäklenmän, dünýäniň iň gowy orkestrleriniň biri bilen sazlaşykly goşulyşmagy hem başardy. Türkmen skripkaçysynyň Prezident orkestry bilen bilelikde ilkinji gezek çykyş edendigini hem bellemek gerek.
Tomaşaçylaryň el çarpyşmalary artist üçin iň uly baýrakdyr. Russiýa Federasiýasynyň Prezident diwanynyň wekilleriniň, medeniýet ulgamynyň ýolbaşçylarynyň, belli sazandalaryň, dirižýorlaryň, şeýle hem ýaşajyk tomaşaçylaryň ýygnanan şu günki saz baýramynda ýaňlanan el çarpyşmalar türkmen skripkaçysynyň zehinine berlen ýokary baha boldy. Bu festiwalyň geçirilmeginiň taryhynda oňa gatnaşan iň ýaşajyk sazanda diňe bir öz zehini bilen däl-de, enaýyja keşbi bilen hem, aýratyn öwüşginli milli lybasy bilen hem tomaşaçylaryň üns bermegine mynasyp boldy we oňa hormat hökmünde kompozitor A.Agajykow tarapyndan gaýtadan işlenilen “Käkilik” türkmen sazy bilen çykyş etmek hukuky berildi.
Ýaşajyk kärdeşiniň gowşuran ajaýyp gül dessesi diňleýjileriň Elina Gurbanowa bolan mähirli duýgularynyň aýdyň beýanyna öwrüldi. Türkmen skripkaçysynyň tomaşaçylarda galdyran ýakymly täsiri barada çäräniň guramaçylarynyň we diňleýjileriň tolgundyryjy seslenmeleri hem şaýatlyk edýär, olar Elina we onuň mugallymlaryna festiwala gatnaşyp şatlyk paýlandyklary, türkmen sazynyň hem-de kalbynyň öwüşginini açyp görkezendikleri üçin hoşallyk bildirdiler.
Kaydol: Kayıt Yorumları (Atom)


text:
Sizi ýurdumyzda Türkmen bedewiniň baýramy mynasybetli geçirilýän halkara sergi-ýarmarkasynyň açylmagy hem-de «Türkmen bedewi we dünýäniň seýisçilik sungaty» atly IX halkara ylmy maslahatynyň öz işine başlamagy bilen tüýs ýürekden gutlaýaryn!
Müňlerçe ýyllyk şöhratly taryhy bolan türkmen halkynyň ajaýyp halysy, şaý-sepleri ýaly ýelden ýüwrük bedew aty hem milli baýlyklarynyň biridir. Ahalteke bedewleri halkymyzyň milli buýsanjydyr we asyrlaryň dowamynda kemala getiren gymmatlyklarynyň naýbaşysydyr. Şoňa görä-de, Garaşsyzlyk ýyllarynda ýurdumyzda atçylygy we atly sporty ösdürmäge uly üns berilýär. Ata-babalarymyzyň asylly däp-dessurlary täzeden dikeldilip, türkmen atşynaslyk sungaty täze belentliklere göterilýär. Yhlasly we döredijilikli zähmet çekýän türkmen atşynaslary ady dünýä dolan behişdi bedewlerimiziň tohum arassalygyny gorap saklamak hem-de baş sanyny köpeltmek boýunça uly işleri alyp barýarlar.
Azianyň merjen şäherine öwrülen paýtagtymyzdaky Aşgabat atçylyk sport toplumynyň durkunyň täzelenmegi, Ahal welaýatynda Köpetdagyň etegindäki Halkara ahalteke atçylyk sport toplumynyň hem-de Balkan, Daşoguz, Lebap we Mary welaýatlarynda häzirki döwrüň talaplaryna doly laýyk gelýän atçylyk sport toplumlarynyň gurlup, ulanmaga berilmegi eziz Watanymyzda atçylyk sungatyny ösdürmäge ýardam berýän buýsançly wakalardyr.
Şeýle hem, ýurdumyzda şu ýyl Yapyk binalarda we söweş sungaty boýunça V Aziýa oýunlarynyň maksatnamasyna atlaryň päsgelçiliklerden böküp geçmek boýunça bäsleşiginiň girizilmegi atly sporty ösdürmäge uly üns berilýändine aýdyň şaýatlyk edýär.
Berkarar döwletimiziň bagtyýarlyk döwründe türkmen halkynyň milli buýsanjyna, gözelligiň we owadanlygyň ajaýyp nusgasyna öwrülen behişdi bedewlerimiziň dünýädäki şan-şöhratyny has-da belende götermek, seýle hem Türkmen bedewiniň baýramyny we onuň çäginde baýramçylyk dabaralaryny, bäsleşikleri ýokary derejede geçirmek ýurdumyzda indi asylly däbe öwrüldi. Şu ýyl hem baýramçylyk mynasybetli atçylyk pudagy boýunça halkara sergi-ýarmarkasynyň geçirilýändigini we oňa dünýäniň ençeme döwletlerinden köp sanly myhmanlaryň gatnaşýandygyny bellemek örän ýakymlydyr.
Baýramçylyk mynasybetli geçirilýän «Türkmen bedewi we dünýäniň seýisçilik sungaty» atly IX halkara ylmy maslahatyna daşary ýurtlardan belli alymlaryň, atşynaslaryň we bilermenleriň gatnaşmagy ençeme müňýyllyklaryň dowamynda türkmen topragynda ösdürilip ýetişdirilýän, umumyadamzat gymmatlygyna öwrülen ahalteke bedewlerimiziň dünýäniň tohum atlarynyň arasynda in naýbaşylarynyň bin hökmünde halkara jemgyýetçiligi tarapyndan ykrar edilmeginiň ýene-de bir aýdyň subutnamasydyr.
Sagdynlygyň we ruhubelentligiň ýylynda geçirilýän bu halkara sergi-ýarmarkasy we ylmy maslahaty döwletimiziň atçylyk pudagynda gazanan üstünlikleri, ýeten belent sepgitleri bilen halkara jemgyýetçiligini giňden tanyşdyrmakda, dünýäniň tejribeli atşynaslary bilen özara tejribe alyşmakda, hyzmatdaşlyk etmäge gyzyklanma bildirýän dürli kompaniýalar we hususy atşynaslar bilen özara bähbitli hyzmatdaşlygy giňeltmekde uly ähmiýete eye bolar.
Ýurdumyzda atçylyk pudagyny ösdürmek, atşynaslyk sungatyny has-da kämilleşdirmek maksady bilen, türkmen atşynaslary, seýisleri, çapyksuwarlary we atçylyk bilen meşgullanýan beýleki hünärmenleri dünýäniň atçylyk pudagy boýunça ösen döwletlerinde yzygiderli is saparlarynda bolýarlar. Halkara sergilerine, bäsleşiklerine we maslahatlaryna işjeň gatnaşýarlar, Bu bolsa, ahalteke bedewleriniň Watanynda hem halkara derejesindäki çäreleriň giň gerimde geçirilmegine özüniň oňaýly täsirini ýetirýär.
Biz türkmen halkynyň uçar ganaty bolan ýelden ýüwrük behişdi bedewlerimiziň şan-şöhratyny has-da belende galdyrmak, atly sport bäsleşiklerini, at üstündäki dürli milli oýunlary, ahalteke bedewleriniň halkara gözellik bäsleşiklerini geçirmek we seçgi-tohumçylyk işini gowulandyrmak hem-de atçylyk pudagynda gazanylan üstünlikleri dünýäniň öňdebaryjy tejribeleri bilen utgaşdyryp has-da kämilleşdirmek boýunça alnyp barylýan işlere hemişe üns bereris.
Sizi Türkmen bedewiniň baýramy mynasybetli geçirilýän halkara sergi-ýarmarkasynyň öz işine başlamagy hem-de «Türkmen bedewi we dünýäniň seýisçilik sungaty» atly IX halkara ylmy maslahatynyň geçirilmegi bilen ýene-de bir gezek tüýs ýürekden gutlaýaryn! Size berk jan saglyk, abadançylyk, egsilmez bagt we atşynaslyk sungatyny ösdürmek ugrunda alyp barýan işleriňizde uly üstünlikleri arzuw edýärin!
Türkmenistanyň Döwlet habarlar agentligi
Türkmenistanyň Prezidenti Gurbanguly Berdimuhamedow «Türkmen bedewi we dünýäniň seýisçilik sungaty» atly IX halkara ylmy maslahatyna gatnaşyjylara gutlag hatyny iberdi
Sizi ýurdumyzda Türkmen bedewiniň baýramy mynasybetli geçirilýän halkara sergi-ýarmarkasynyň açylmagy hem-de «Türkmen bedewi we dünýäniň seýisçilik sungaty» atly IX halkara ylmy maslahatynyň öz işine başlamagy bilen tüýs ýürekden gutlaýaryn!


text:
Dürli derejelerdäki işjeň köpmeýilli we ulgamlaýyn syýasy gepleşikleri aýratyn häsiýeti bolup durýanTürkmenistan bilen Hytaýyň arasyndaky hyzmatdaşlygyň ýokary derejesi barada aýdyp, taraplar ýurtlaryň arasyndaky gatnaşyklaryň dürli çygyrlardaky strategiki häsiýetini bellediler.
Duşuşygyň çarçuwasynda ikitaraplaýyn gyzyklanma bildirýän meseleler boýunça pikirler alyşylyp, türkmen-hytaý hyzmatdaşlygyny geljekde işjeňleşdirmek boýunça teklipler beýan edildi. Taraplaryň howpsuzlyk meseleleri boýunça hukuk goraýjy edaralarynyň arasynda hyzmatdaşlygy ösdürmeklige gyzyklanmalary bellenildi. Şunuň bilen baglylykda, hytaý tarapy Türkmenistanyň sebitde durnukly ösüşi, howpsuzlygy we parahatçylygy üpjün etmek ugrundaky halkara başlangyçlaryna ygrarlylygyny beýan etdi.
Bu meseläni dowam edip, taraplar ýurdumyzyň halkara gurşawyndaky, hususan hem, Birleşen Milletler Guramasy ýaly abraýly halkara guramalaryň çarçuwasyndaky işjeňligini aýratyn bellediler.
Duşuşygyň ahyrynda taraplar tejribeleri alyşmaga, ikitaraplaýyn we köptaraplaýyn esasda bilelikdäki taslamalary we maksatnamalary durmuşa geçirmäge gönükdirilen özarabähbitli hyzmatdaşlygy dowam etmäge taýýardygyny beýan etdiler.


text:
24.05.2018. «Awaza» milli syýahatçylyk zolagynda IX halkara Gaz kongresi işini tamamlady. Ol gaz pudagynda döwletara hyzmatdaşlygy ösdürmegiň täze ugurlaryny kesgitledi hem-de geljek üçin bilelikdäki meýilnamalaryň utgaşdyrylmagyna ýardam berdi. Ozal habar berlişi ýaly, “Türkmengaz” döwlet konserni we Gollandiýanyň «KNW Holland» kompaniýasy şu ýyl geçirilen bu iri ýöriteleşdirilen forumyň guramaçylary bolup çykyş etdiler.
30-dan gowrak ýurtdan hökümet guramalarynyň, nebitgaz kompaniýalarynyň, pudaklaýyn ylmy-barlag institutlarynyň, ýokary okuw mekdepleriniň, esasy köpçülikleýin habar beriş serişdeleriniň wekillerini goşmak bilen dört ýüzden köpräk adamy bir ýere jemläp, Türkmenistan halkara derejede pikir alşylýan merkeze öwrülen derejesini nobatdaky gezek tassyklady. Bu ýerde energiýany ibermegiň eksport ugurlaryny diwersifikasiýalaşdyrmak, maýa goýumlar, milli we sebit gaz ulag düzümlerini ösdürmek, ýokary hünär derejeli ussat işgärleri taýýarlamak baradaky meseleler ara alnyp maslahatlaşyldy.
Kongrese bildirilýän ýokary gyzyklanma köp babatda häzir dünýäde uglewodorodlaryň sarp edilişiniň düzüminde beýleki energiýa serişdelerinden tapawutlylykda “mawy ýangyjyň” udel agramynyň yzygiderli artýandygy bilen şertlenendir. Şoňa görä-de, gaz pudagynda dünýäniň öňdebaryjy kompaniýalarynyň ýurdumyz bilen ýakyndan gatnaşyk etmegi ýola goýmaga ymtylýandyklary kanunalaýykdyr. Türkmenistan bolsa dünýä bazarlaryna energiýa serişdelerini iberiji iri ýurtlaryň arasynda geljegi uly hyzmatdaşlaryň biri hökmünde özüni ynamly tanatdy.


text:
Bu barada Owganystanyň Prezidentiniň ykdysadyýet meseleleri boýunça geňeşçisi Ajmal Ahmadi Waşingtonda neşir edilýän The Hill amerikan syýasy gazetiniň sahypalarynda çykyşynda belledi, diýip Media-Turkmen ORIENT habarlar saýty belleýär.
Parahatçylygy we durmuş abadançylygyny gazanmakda ykdysadyýetiň möhüm şertdigini nygtamak bilen, Ahmadi häzirki wagtda Owgasnytanda bolup geçýän ykdysady özgertmeleri beýan etdi. Bu özgertmeleriň maksady iş orunlaryny we durnukly pudaklary döretmek...
Dagystanyň ýolbaşçysynyň tagallalary netijesinde Mahaçkalanyň deňiz söwda porty (MDSP) üstünden geçirýän nebitiň möçberini düýpli artdyrýar, diýip Media-Turkmen ORIENT habarlar agentligi Praým agentligine salgylanyp belleýär.
Bu ýerde Hazar nebitini üstaşyr geçirmeklige aýratyn ähmiýet bermek meýilleşdirilýär. Şol bir wagtda bu maksada ýetmek üçin MDSP nebit kompaniýalarynyň, ilkinji nobatda bolsa, türkmen nebit kompaniýalarynyň ynamyny dikeltmeli, diýip neşit belleýär.
Çünki türkmen...
Penşenbe güni Prezident Gurbanguly Berdimuhamedow ýurduň harby we hukuk goraýjy edaralarynyň ýolbaşçylary, şeýle hem Aşgabat şäheriniň häkimi bilen bilelikde Saglyk ýoluny geçip, sport maşklary bilen meşgullandy.
Gurbanguly Berdimuhamedowyň şahsy göreldesi türkmenistanlylaryň müňlerçesini sport bilen meşgullanmaga ruhlandyrýar, olar köpçülikleýin sport-bedenterbiýe hereketiniň hatarlaryny doldurýarlar.
Prezident Saglyk ýolundan geçýän mahalynda harby we hukuk goraýjy edaralarynyň ýolbaşçylarynyň ünsüni bu düzümler üçin...


text:
27.04.2017ý. Türkmenistanyň Gurluşyk we binägärlik ministrligiň mejlisler zalynda, Türkmenistanyň Gurluşyk we binägärlik ministrligiň Magtymguly adyndaky Ýaşlar guramasynyň hem-de Türkmenistanyň Magtymguly adyndaky Ýaşlar guramasynyň Aşgabat şäher Geňeşi bilen bilelikde hukuk goraýjy edaralaryň gatnaşmagynda ýaşlaryň arasynda wagyz nesihat işleri boýunça ýygnagy geçirildi. Seýsmiki ýagdaýa durnukly gurluşyk ylmy-barlag institutyň “Gurluşyk materiallarynyň häsiýetleriniň barlagy” barlaghanasynyň laboranty Hojamuhamedow Merdan “Bagtyýarlyk sagdynlykdan başlanýar” atly mowzuk bilen Türkmenistan teleýaýlymynda çykyş etdi.
©Seýsmiki Taýdan Durnukly Gurluşygyň Ylmy-Barlag Instituty


text:
Kabulda 3-nji maýda NATO-nyň harby kerwenine garşy güýçli partlama amala aşyryldy, onuň netijesinde azyndan sekiz adam wepat boldy we 28 adam ýaralandy. Olaryň arasynda koalisiýanyň esgerleriniň bolandygyny resmiler aýtdylar.
“Yslam döwleti” topary bu partlama özüniň jogapkärdigini “Aamak” atly media guraly arkaly habar berdi.
Owganystanyň Içeri işler ministrliginiň metbugat-wekiliniň sözlerine görä, partlama NATO-nyň Kabuldaky edarasynyň golaýynda irden köçelerde ulaglaryň köp bolan wagtynda bolupdyr.
“Gynansak-da (pidalaryň) köpüsi raýatlar” diýip, metbugat-wekili Najib Daniş aýtdy.
NATO partlama zerarly koalisiýanyň üç esgerine “janyna howp salmaýan ýara” ýetendigini aýtdy.
NATO partlamanyň elde ýasalan gural arkaly amala aşyrylandygyny we daşary ýurtly esgerleri alyp barýan iki sany agyr harby ulagy ýumurandygyny habar berdi.


text:
Türkmenistan Prezidentlik Saýlawy 2007
Mazmuny
Umumy[üýtget | edit source]
Saparmyrat Nyýazowyň 21 Bitaraplyk aýynda aradan çykmagyndan soňra, häzirki Türkmenistanyň wagtlaýynça prezidenti Gurbanguly Berdimuhamedow gelejekki prezident saýlawynyň 26 Bitaraplyk aýynda belli boljakdygyny we ol saýlawyň demokratiki usullar içinde geçiriljekdigini nygtady. 26 Bitaraplyk aý, Halk maslahatynda bolsa, prezident saýlawynyň 11 Baýdak aýynda geçiriljekdigi bildirildi. Türkmenistanda saýlawlary we sala salyşyklary geçirmek baradaky Merkezi toparda TDH-nyň habarçysyna gürrüň berilisi ýaly 65 saýlaw okrygynyn we 1625 saýlaw uçastogynyň ählisi saýlawlara doly taýýar edildi. Giň möçberli, düýpli işler geçirildi. Şol işlere ähli derejedäki döwlet düzümleriniň, jemgyýetçilik guramalarynyň wekilleri çekildi. Türkmenistanyň Prezidentiniň saýlawlara taýýarlyk görmek ýurdymyzda hereket edýän saýlaw kanunçylygyna we halkara hukugynňyň kadalaryna laýýklykda geçirildi. Bu gün ýurdumyzyň saýlaw uçastoklarynyň ählisi saýlawlara doly taýýar edildi. Olaryň her biri öz wagtynda ses bermek üçin aýna gutular, şol sanda, göterilýän gutular, saýlaw býulletenleri we zerur bolan düşündiriş beriji we mestodiki edebiýatlar bilen üpjün edildi. Ses bermek üçin ýörite kabynalar gurnalan otaglar bölünip berildi. Her bir saýlaw uçastogy ygtybarly aragatnaşyk we ulag serişdeleri bilen üpjün edildi
Uçastok saýlaw toparlary öz borçlaryny ýerine yetirmäge çynlakaý we jogapkärli çeşmeleşdiler. Şol toparlaryn düzüminde edara-kärhanalaryn we jemgiýetçilik guramalarynyň abraýly wekilleri girdiler. Işjenler tagallasy bilen ýerlerde ilatyň arasynda giň düşündiriş işleri geçirildi. Munuň özi saýlawçylaryn işjenliginin birnäçe esse ýokarlanmagyna getirdi. Ýeri gelende aýtsak, dürli sebäplere görä , saýlawlar güni öz ýaşaýan ýerinde bolmaýan saýlawçylar möhletinden öň ses bermäge hukuk gazandylar. Şol saýlawçylaryň dolduran kagyzçalary ýa-da saýlaw býullentenleri sesler sanalyp başlanjak pursatyna çenli önünden möhürlenip goýlan gutularda saklanar.
Uçastok saýlaw toparlarynyň işinde Türkmenistanyň Prezidenti wezipesine dalaşgärlerin ynanylan adamlary bilen işlemäge, saýlawçylar bilen duşuşyklary guramakda we geçirmekde olara kňmek bermäge aýratyn orun berildi. Saýlawçylaryň döwlet baştutanynyn wezipesine dalaşgärler bilen duşuşyklaryň ählisi bellenilen we taraplaryn öz aralarynda ylalaşan tertibine geçirildi. Habar beriş serişdeleri duşuşyklaryn geçiriljek wagty we ýeri barada saýlawçylara önünden habar berdiler. Şunda dalaşgärlerin ählisine saýlawlaryň öň ýanynda wagyz işlerini geçirmek üçin deň şertlerin we mümkinçiliklerin döredilendigi nygtamak möhümdir.
Ýerlerdaki saýlaw toparlaryna türkmenistanlylardam gelen köpsanly hatlar raýatlaryň aň-duşünjesiniň ýokarydygyna, olaryň döwletiň we jemgiýetin durmuşyna gönüden-göni gatnaşmaga şaýatlyk edýär. Mälim bolşy ýaly, saýlaw toparlarynda göni telefon aragatnaşygy ýola goýuldy. Şol telefon arkaly her gün raýatlarymyzyň onlarçasy ýokary döwlet wezipesine dalaşgärlere niýetlenen sowallar, haýyşlar we teklipler bilen ýüzlendiler. Raýatlarymyzyň ýüztutmalarynyň ählisi kabul edildi, seljerildi we Türkmenistanyň Prezidentiniň wezipesine dalaşgärleriň garamagyna berildi.
Dalaşgärler[üýtget | edit source]
Halk maslahatynda 11sinin arasyndan 6 dalaşgär tassyklandy.
- Amanýaz Atajykow, Daşoguz welaýaty häkimi
- Gurbanguly Berdimuhammedow, häzirki wagtlaýynça Prezident
- Orazmyrat Garajaýew, Abadan şäheri häkimi
- Muhammetnazar Gurbanow, Garabekewül etraby häkimi
- Işanguly Nuryýew, Nebit-gaz senagaty we tebigy resurslar ministri
- Aşyrnyýaz Pomanow, Türkmenbaşy şäheri häkimi
Saýlaw Netijesi[üýtget | edit source]
Gurbanguly Berdimuhammedow sesleriň 89.12%-sini alandygy we halk maslahat tarapyndan-da, Prezidentlik wezipesi üçin kabul edilendigi bildirildi. Gurbanguly Berdimuhammedow dabarada kasam edip wezipesiniň başyna geçendigi bildirildi.
Dalaşgärlerin beren wadalary, sözleri[üýtget | edit source]
Gurbanguly Berdimuhammedow[üýtget | edit source]
Berdimuhammedow dalashgarlerin biri bolup her bir etraplarda, shaherlerde oz meyilnamasy bilen cykysh etdi. Ol oz meyilnamasynda ashakdaky zatlary durmusha gecireris diyip agzap gecdi.
- Turkmenistanda her bir rayata internet elyeterli bolmaly.
- Pensiya, aylyk haklaryna tazeden seredilmeli.
- Talyplaryn okayan 4 yyllyk okuwlary 5 yyl etmeklik.
- Mekdep okuwcylaryna 10 yyllyk bilim bermek.
- Talyplaryn alyan "Talyp haklary"ny kopeltmek.
- Kop cagaly ayal gyzlara komek pul berilmegi we shuna menzesh zatlar meyilnamasynda bar bar.